Aleksandar Vulin: „Srbija je BOLjA i SNAŽNIJA država, a Srbi sigurniji nakon 3 godine od izbora Aleksandra Vučića za PREDSEDNIKA“ | Novosti.RS\nnedelja, 31. 05. 2020. u 13:56\n"Srbija je bolja i snažnija država, a Srbi sigurniji, jedinstveniji i uspešniji narod nakon tri godine od izbora Aleksandra Vučića za predsednika Srbije", poručio je danas predsednik Pokreta socijalista Aleksandar Vulin\nVULIN je ocenio da je Srbija bolja i snažnija država od kada je na njenom čelu Aleksandar Vučić, a da su Srbi jedinstveniji i uspešniji narod.\n- Srbija je bolja i snažnija država, a Srbi sigurniji, jedinstveniji i uspešniji narod nakon tri godine od izbora Aleksandra Vučića za predsednika Srbije - naveo je Vulin.\nLider PS-a je istakao da je Vučić ojačao ekonomiju i privredu Srbije, da je sproveo politiku vojne neutralnosti i da je uspeo daoko politike Srbije okupi i ujedini sve Srbe iz regiona.\n- Pre tri godine, Srbija je izabrala predsednika koji je uspostavio i sproveo politiku vojne neutralnosti, izborio pravo našem narodu da odlučuje bez stranaca, ojačao našu ekonomiju i oko politike Srbije okupio i ujedinio sve Srbe u regionu - kazao je Vulin.\nVulin je, takođe, dodao da Srbija kada sama bira, nikada ne greši.\n- Kada Srbija sama bira, Srbija ne greši - zaključio je Vulin.


UKC-Zavod "Dr Miroslav Zotović": Unaprijeđen kvalitet liječenja\n26/10/2016 | 18:17 ⇒ 18:20 | Izvor: RTRS\nUniverzitetski klinički centar Republike Srpske u mogućnosti je da radiološke snimke pacijenata šalje u Zavod za fizikalnu medicinu i rehabilitaciju "Dr Miroslav Zotović" virtuelnim putem, preko sistema za prenos i arhiviranje slika, čime je unaprijeđen kvalitet liječenja.\nIz UKC-a navode da je to rezultat saradnje i zajedničkog rada menadžmenta obje medicinske ustanove.\n"Zajednički rad i analiza potreba pacijenata, koji se liječe u UKC-u i Zavodu `Dr Miroslav Zotović`, rezultirala je značajnim iskorakom ka unapređenju kvaliteta liječenja i sigurnosti pacijenta", navodi se u saopštenju.\nIz UKC-a su pojasnili da je između dvije ustanove napravljena konekcija preko sistema za prenos i arhiviranje slika i koja, uz obavezni pristanak pacijenta, omogućava elektronsku razmjenu radioloških snimaka.\n"Konekcija je izvedena u skladu sa zlatnim standardom za razmjenu radioloških snimaka, pri čemu se obezbijedio najviši mogući nivo sigurnosti podataka", navode iz UKC-a.\nIz ove zdravstvene ustanove ističu da su benefiti za pacijente višestruki, jer se neće ponavljanjem već obavljenih pretraga izlagati dodatnom zračenju, a biće povećana efikasnost i komfor tokom njihovog liječenja.\n"Ljekari će biti u poziciji da donose odluke o liječenju pacijenata na brži i efikasniji način, jer će na raspolaganju imati uvid ranije izvršene pretrage, pri čemu će se ostvariti i značajne uštede za zdravstveni sistem u cjelini", navodi se u saopštenju.\nIz UKC-a podsjećaju da se u ovoj ustanovi od 2006. godine koristi sistem za prenos i arhiviranje slike, koji omogućava višestruko povećavanje efikasnosti rada i pristup nekim od ranijih snimaka i nalaza.\n"Tokom 2010. godine pušten je u rad novi sistem, jedan od prvih takvih sistema u kliničkoj upotrebi u Evropi, koji omogućava još kvalitetnije očitavanje dijagnostičkih slika i ima znatno proširene mogućnosti digitalnog arhiviranja nalaza i slika pacijenata", navodi se u saopštenju.\nIz UKC-a dodaju da je postojanje istog takvog sistema u Zavodu "Dr Miroslav Zotović" olakšalo cjelokupnu aktivnost.


Honda Jazz za 2020. debitovala u Tokiju Četvrta generacija Hondinog potkompaktnog automobila debitovala je na Sajmu automobila u Tokiju.\n23. 10. 2019. u 16:08 Face.ba\nHonda Jazz, koja na nekim svjetskim tržištima nosi oznaku Fit, ima novi, a opet prepoznatljiv dizajn koji već generacijama krasi ovaj mali, ali funkcionalni auto, prenosi B92.\nU zavisnosti od tržišta na kome se prodaje, nova Honda Jazz biće dostupna u pet verzija, odnosno paketa opreme: Basic, Home, Ness, Crosstar i Luxe.\nSledeći u nizu je Ness, sa vodootpornim presvlakama sjedišta i komandnom tablom obloženom mekanim materijalima.\nJazz Crosstar je takozvana "kros" verzija sa 16-inčnim alu felnama i zaštitnom plastikom na donjim dijelovima karoserije i blatobranima, dok je Luxe, kao što i sama oznaka pokazuje, najluskuznije opremljena varijanta sa kožnim sjedištima i najkvalitetnijim materijalima u kabini.\nJapanski proizvođač navodi da će, u zavisnosti od paketa opreme, Jazz imati posljednju generaciju Honda SENSING tehnologije sa naprednima sistemima asistencije uključujući sistem automatskog kočenja u slučaju opasnosti.\nČetvrta generacija Honde Jazz u prodajne salone stiže u februaru 2020, do kada će biti poznati svi tehnički detalji i cijena ovog automobila.


Na Trgu slobode u Tuzli sutra u 11 sati Tuzlaci će praviti najveći burek i najveću porciju ćevapa s ciljem obaranja Guinnessovih rekorda.\nOrganizatori manifestacije, koja nosi naziv “Tuzla gastro show”, očekuju dolazak oko 10.000 ljudi, a kompletan program posvećen je promociji domaćih proizvoda.\n“Veličina bureka bit će šest puta šest metara i trebao bi težiti oko 650 kilograma. U lepini ćemo imati 1.500 ćevapa. Snimci s manifestacije i mjerenja bureka i porcije ćevapa, bit će poslani u sjedište Guinness World Recorda i očekujemo da budu potvrđeni. Odlučili smo se za ova dva reprezentativna bh. proizvoda, jer na ovaj način želimo skrenuti pažnju svjetske javnosti i poručiti da su oni autentično naši”,- kaže Omer Isović iz Kreativa marketinga, organizatora “Tuzla Gastro Showa”.\nNajveći burek na svijetu će biti podijeljen i dežurnim službama, doktorima, vatrogascima i policajcima, a čast da ga izrežu imat će trener Ćiro Blažević, premijer Tuzlanskog kantona Bego Gutić i gradonačelnik Tuzle Jasmin Imamović.\nU sklopu manifestacije bit će prezentovana i nagrada “Zlatno zmajevo srce”, koju će dobiti Edin Džeko, Zvjezdan Misimović i Vedad Ibišević.\nPlanirano je i da djeca iz Udruženja građana “Korak po korak”, koje radi sa mladim osobama sa posebnim potrebama, podignu natpis sa porukom Vedadu Ibiševiću. Udruženje žena Tuzle svoj doprinos manifestaciji će dati pečenjem pita od jabuka za posjetioce.\nPlakate za humanizam i patriotizam dobit će glumac Enis Bešlagić, pomoćnik direktora HIFA petrola, Ahmed Ahmetlić, kao i udruženje navijača “Zmajevi posavine”, poznato po brojnim humanitarnim akcijama.\nNa ovaj način, organizatori žele poslati poruku svim građanima BiH da kupuju bh. proizvode i na taj način podrže domaće kompanije.


Turska i EU otvorile poglavlje 33 u pristupnim pregovorima – Haber.ba\nTurska i EU otvorile poglavlje 33 u pristupnim pregovorima\nTurska od danas ima 16 otvorenih pregovaračkih poglavlja za pristup članstvu u Evropskoj uniji…\nTurska i Evropska unija - TRT\nEvropska unija (EU) i Turska otvorile su novo poglavlje pristupnih pregovora, a riječ je o poglavlju 33, koje se odnosi na finansijske i budžetske odredbe, javlja Anadolu Agency (AA).\nTurski ambasador za EU Selim Yenel u izjavi za AA ranije je istakao da je otvaranje poglavlja 33 značajno, budući da se ono obično otvara “prije samog članstva države”.\nTurska tako od danas ima 16 otvorenih pregovaračkih poglavlja za pristup članstvu u Evropskoj uniji.\nTurski i EU zvaničnici u povodu otvaranja poglavlja 33 organizirali su međuvladinu konferenciju, na kojoj prisustvuju ministar vanjskih poslova Turske Mevlut Cavusoglu, ministar Finansija Naci Agbal i ministar za EU Omer Celik, te šef holandske diplomacije koja predsjedava Unijom Bert Koenders i komesar Evropske kojimisije za proširenje i dobrosusjedske odnose Johannes Hahn.\nEU i Turska su 14. decembra prošle godine u mandatu luksemburškog predsjedavanja Unijom otvorile poglavlje koje se odnosi na ekonomsku i finansijsku politiku.\nTeme:EU, pregovori, Turska


Faktori koji su određivali uspeh kompanija juče, danas i oni koji će određivati sutra – razlikuju se. Pojava novih tehnologija, novih proizvoda i novih konkurenata u kratkim i sve kraćim vremenskim intervalima izaziva stabilnost i produktivnosti postojećih strategija. Svi zaposleni moraju brzo reagovati, a tako nešto je nemoguće ostvariti čekajući dozvolu iz centra – odozgo.\nZa mnoge kompanije i njihove menadžere ovakve promene su bolne; one zahtevaju da odluke donose ljudi koji su na prvim linijama fronta; da se slušaju kupci i menjaju proizvodi i sistemi isporuke da bi se te potrebe zadovoljile; one podrazumevaju partnerstvo sa dobavljačima, pre nego naredbe šta da rade; one zahtevaju koalicije i saradnju između različitih delova kompanije pre nego interno konkurentsko ponašanje.\nKada se sve ovo uzme u obzir potrebne su jake promena ponašanja menadžera, umesto da potvrđuju svoj autoritet, oni moraju biti vizionari i lideri novog kova – moraju stimulisati svoje zaposlene, moraju biti treneri i učitelji.\nKreiranje organizacije bez granica nije recept, već promena na kojoj svi zaposleni moraju da rade.\nKljučne reči: organizacija, nove forme organizacione struktrure, decentralizacija, ovljašćivanje, opunomoćavanje, saradnja


NaslovnaVijesti iz NVO sektoraPublikacija: Doprinos Aktive zone u implemetaciji LPAM-a Prijestonice Cetinje 2012-2015\nPredstavljamo publikaciju ''Doprinos Aktivne zone u implementaciji Lokalnog plana akcije za mlade Prijestonice Cetinje 2012-2015.''\nAktivna zona je osnovana 2012. godine, ubrzo nakon što je lokalni parlament Prijestonice Cetinje usvojio prvu strategiju za razvijanje omladinske politike i poboljšanje položaja mladih u zajednici - Lokalni plan akcije za mlade.\nU skladu sa Nacionalnim planom akcije za mlade mnoge crnogorske opštine su pristupile izradi lokalnih planova akcije za mlade među kojima je i Prijestonica Cetinje. Tehničku podršku Sekretarijatu za socijalnu politiku i mlade je pružio Centar za mlade ''Proactive'' i UNDP kancelarija u Crnoj Gori, a strategija je obihvatala period od četiri godine, zaključno sa 2015. godinom.\nLPAM Prijestonice Cetinje je jedan od kvalitetnije pripremljenih strateških dokumenata lokalne samouprave, upravno zbog uključivanja velikog broja pojedinaca, organizacija civilnog društva i institucija u njegovom stvaranju. Međutim, lokalna samouprava, odnosno, resorni sekretarijat, nije kvalitetno pristupio njegovoj realizaciji. Da napomenemo, resorni sekretarijat je bio u obavezi da osnuje posebni Tim za razvoj i praćenje implementacije LPAM-a, donosi godišnje planove akcije, kao i izvještaje, ali je u periodu od četiri godine realizovao jednodnevne akcije koje nijesu bile dovoljne da se na polju omladinske politike vide konkretni rezultati, mjerljivi po osnovu strateških zadataka iz LPAM-a.\nNa osnovu zahtjeva za slobodan pristup informacijama, koji je Aktivna zona uputila Upravi za sprot i mlade (koja je preuzela dužnosti od dotadašnjeg resornog sekretarijata za socijalnu politiku i mlade), dobili smo informacije o realizaciji aktivnosti koje su dio planova LPAM-a. Izvještaj se odnosio na 2012, 2013. i 2014.godinu, a u njemu se nalaze i informacije o realizaciji aktivnosti koje nijesu sastavni dio LPAM-a već jednodnevne aktivnosti sprovedene u saradnji sa organizacijama civilnog društva sa Cetinja i drugih crnogorskih gradova.\nIako je pomenutim zahtjevom tražena informacija o sredstvima koje je resorni sekretarijat utrošio prilikom realizacije pomenutih aktivnosti iz izvještaja, te informacije se nijesu našle u odgovoru.\nSekretarijat je u 2012.godini, u realizaciji aktivnosti sarađivao sa Savjetom mladih Prijestonice Cetinje, a aktivnosti koje su se organizovale su: promovisanje LPAM-a, učešće u aktivnosti ''Otvoreni parlament, u fokusu mladi'', iniciranje izbora za đački parlament u srednjim školama, učešće članova/ca Savjeta na međunarodnim seminarima, akcije prikupljanja finansijske podrške za socijalno ugrožene građane, i sl.\nU 2013. godini se može izdvojiti osnivanje javne ustanove Dnevni centar za djecu i omladinu sa smetnjama i teškoćama u razvoju, čime se itekako unaprijedio položaj mladih OSI. Prijestonica Cetinje je u saradnji sa Fondacijom ''Pretović Njegoš'' osnovala i Francuski ugao u francuskom poslanstvu u Njegoševoj ulici, čime je obezbijeđen prostor gdje se građani mogu upoznati sa francuskom kulturom putem organizovanje filmskih projekcija, kurseva francuskog jezika i sl. Osnovana je i Američka čitaonica u Dečanskoj ulici, uz saradnju sa Ambasadom Sjedinjenih američkih država u Podgorici.\nSavjet mladih je i u 2013.godini radio na poboljšanju uslova za kvalitetnije provođenje slobodnog vremena mladih, te je rekonstruisao košarkaški teren u parku ''13.jul'', učestvovao u realizaciji ''Gimfesta'' i jednodnevne aktivnosti iz oblasti zdravlja.\nSekretarijat za socijalnu politiku i mlade je u 2014.godini takođe učestvovao u organizovanju ''Gimfesta'', a Prijestonica je organizovala niz kulturno-zabavnih programa i manifestacija, koje nijesu nužno bile namijenjene mladoj polulaciji, ali su se takođe našle u izvještaju o realizaciji LPAM-a za 2014.godinu.\nDa podsjetimo, LPAM je postavio par velikih strateških ciljeva koji se odnose na osposobljavanje prostornih kapaciteta za provođenje slobodnog vremena mladih, osnivanje omladinskog kluba, pokretanje informativnog web sajta za mlade, promovisanje volonterizma i osnivanje volonterskih grupa, studijske posjete gradovima i univerzitetima u regionu, realizacija aktivnosti za poboljšanje položaja mladih pripadnika RAE populacije i sl. Lokalna samouprava i sekretarijat nijesu uspjeli da za period od četiri godine realizuju ni jednu od pomenutih većih strazeških ciljeva, te se postavlja pitanje, da li je LPAM bio uopšte i potreba i koliko je pametno razgovarati o novom strateškom dokumentu koji će biti namijenjen poboljšanju omladinske politike grada u narednih četiri godine.\nVažno je napomenuti da su organizacije civilnog društva sa Cetinja bile veoma vrijedne u prethodnom periodu i realizovale aktivnosti namijenjene mladim Cetinja, uz podršku donacija stranih fondova, u iznosu od oko 50 hiljada eura.\nPublikaciju možete pogledati na sljedećem linku.


Doputovala prva grupa hadžija iz Sarajevskog muftiluka – Haber.ba\nHadžije na putu za Medinu- Anadolija\nRukovodilac Ureda za hadž i umru Rijaseta Islamske zajednice u BiH, muderris Nezim ef. Halilović je za Fenu potvrdio da su hadžije sinoć, nakon oproštajnog tavafa, iz Meke krenuli za Medinu i jutarnjim letom u 05:20 sati po lokalnom vremenu s tamošnjeg aerodroma krenuli u Sarajevo.\n“Ministarstvo hadža Kraljevine Saudijske Arabije izdalo je potvrdu termina svih dvanaest letova za naše hadžije”, kazao je ef. Halilović.\nPredviđeno je da će nakon prve grupe danas također biti organiziran još jedan večernji let čiji je dolazak na Sarajevski aerodrom planiran u 21:40 sati.\nIz Bosne i Hercegovine ove godine je petu islamsku dužnost, hadž, obavilo 1.680 vjernika, prenosi “Fena”.\nTeme:hadžije, Međunarodni aerodrom Sarajevo, Sarajevo, Saudijska Arabija


PROBLEMI U KAP-U: Zbor radnika danas, pominju se i protesti – Portal Luca\nPROBLEMI U KAP-U: Zbor radnika danas, pominju se i protesti\nVlada bi trebalo da danas ili sjutra odgovori na dopis Uniproma, ali je pitanje da li ima vremena za nabavku ostalih sirovina ako se sada i obezbijedi struja za KAP\nRadnici Kombinata aluminijuma održaće danas zbor, prije početka jutarnje smjene, kako bi donijeli svoj stav u vezi naredbe menadžmenta Uniproma da od danas počne programsko gašenje ćelija u Elektrolizi i time prestanka proizvodnje.\nKoordinacioni odbor radnika je već juče, kada su dobili naređenje, saopštio da neće učestvovati u gašenju proizvodnje. Očekuje se da zbor radnika danas potvrdi takvu odluku, a moguće i da se donesu još neke odluke o drugim vidovima protesta zbog razočarenja u Uniprom i njegovog vlasnika Veselina Pejovića, ali i u postupke Vlade.\nOdbijanjem gašenja radnici, prema informacijama “Vijesti”, pokušavaju da produže život fabrike i svojih radnih mjesta makar za još nekoliko dana kako bi se dalo više vremena za mogući dogovor. Međutim, Uniprom posljednjih mjeseci uopšte nije nabavljao druge sirovine za proizvodnju, tako da se ona može odvijati još najviše deset dana.\nUniprom je tražio da mu Elektroprivreda (EPCG) od 1. januara, kada ističe postojeći ugovor, obezbijedi dugogodišnje snabdjevanje strujom po najviše 45 eura za megavatčas (MWh). Iz EPCG su odgovorili da u trenucima kada je cijena struje na međunarodnim berzama i preko 200 eura po MWh, najniža cijena koju mogu ponuditi je 120 eura po MWh.\nNakon toga je vlasnik Uniproma prekinuo pregovore saopštavajući da ga oni više ne interesuju i najavivši da će početi da gasi ćelije od 15. decembra kako bi uspio sve da ugasi do 31. decembra. Međutim, prije tri dana je odboru direktora EPCG ipak poslao dopis u kojem nudi da državna energetska kompanija preuzme upravljanje proizvodnjom, snabdijevanjem strujom i prodajom aluminijuma na period od godinu bez plaćanja naknade Unipromu, a da mu ga vrati u stanju kakav je sada.\nIz EPCG su odgovorili da taj dopis ne odgovara pravnoj formi ponude već da predstavlja pismo o namjerama, ali su ga poslali Vladi, kao svom vlasniku, na razmatranje. Iz odbora direktora EPCG su tada najavili da su spremni i na nove pogodnosti za Uniprom.\nVlada bi trebalo da danas ili sjutra odgovori na taj dopis, ali je pitanje da li ima vremena za nabavku ostalih sirovina ako se sada i obezbijedi struja za KAP.\nIz EPCG su naveli da bi izvozom struje, koji bi po niskim cijenama davali za KAP, mogli ostvariti dobit od preko 100 miliona eura, kao i da bi u tom slučaju mogli preuzeti dio radnika KAP-a i uplatiti značajnu dividendu državi od čega bi mogla da finansira socijalni program.\nU Unipromu i povezanim firmama sada radi oko 500 zaposlenih koji su radno angažovani u pogonima Kombinata aluminijuma.\nZa dugoročno snabdijevanje problem je što je neizvjestan rad najznačajnijeg proizvođača – TE Pljevlja za koju Evropska energetska zajednica traži obustavu rada jer je bivša uprava već potrošila 20.000 sati rada sa postojećom tehnologijom, koji su trebali da traju do 2023. godine, a nisu završili njenu rekonstrukciju.


Lovren se sprda na račun selektora Hrvatske - Sportske.net\nLovren se sprda na račun selektora Hrvatske\nDefanzivac Liverpula očigledno nije najbolje prihvatio činjenicu da se neće naći na spisku putnika za Evropsko prvenstvo u Francuskoj.\nOvih 10 napadača bi ovog leta mogli da pojačaju Premijer ligu!Minjole ispada, Livepul doveo novog čuvara mreže?Gotovo? Klop doveo prvo pojačanje!Gece priznao, razgovarao je sa Anćelotijem - Šta je sledeće?Glazgov Rendžers doveo Liverpulovo dete\nDejan Lovren se ne nalazi na preliminarnoj listi od 27 igrača, sa koje će ispasti četvorica, a ostali će predstavljati reprezentaciju Hrvatske na Evropskom prvenstvu, u junu.\nPodsetimo, štoper Liverpula je pokazao veliko nepoštovanje prema selektoru, kada je u prijateljskoj utakmici protiv Mađarske, samoinicijativno napustio zagrevanje.\nSelektor Ante Čačić ga je izbacio iz nacionalne selekcije, a nakon objavljenog spiska možemo videti da je i održao svoju reč.\nIpak, 26-godišnjak je nastavio sa lošim ponašanjem i ružnim manirima, pa je na svom Instagram profilu okačio sliku, kojom "troluje" sadašnjeg selektora, umesto da mirno prihvati da je svojim postupkom sam sebe izbacio iz reprezentacije.


18.06.2018. / 11:00\nMOSTAR, Sindikat Međunarodnog aerodroma u Mostar za petak, 22. juni, najavio je dvosatni štrajk upozorenja.\nSindikat je prvi štrajk upozorenja održao u aprilu, a na novi se odlučio zbog, kako se navodi u saopštenju, nepoštivanja dogovora između menadžmenta i Sindikata postignutog nakon prvog štrajka upozorenja, kršenja prava iz radnog odnosa, nepočinjanja pregovora o kolektivnom ugovoru te neuspostavljanja letova koji su već bili najavljeni.\nIz Sindikata traže otvaranje pregovora o kolektivnom ugovoru, zatim usvajanje sistematizacije radnih mjesta, vraćanja dijela plate, plaćanje vremena pripravnosti, isplatu jubilarnih nagrada te prestanak s praksom isplate dijela prihoda u gotovini.\nAko njihovi zahtjevi ne budu ispunjeni iz Sindikata mostarskog aerodroma najavili su mogućnost stupanja u generalni štrajk. Fena\nTagovi: medjunarodni aerodrommostarstrajk


Atletika - Sanja Marić, članica AK „Tamiš“ apsolutna pobednica Otvorenog prvenstva Beograda\nU nedelju, 13.maja u organizaciji Atletskog saveza Beograda održano je Otvoreno prvenstvo Beograda u atletici u kategoriji starijih pionira/ki, U16.\nUčestvovalo je više od 30 atletskih klubova sa nekoliko stotina atletičara, a takmičenje je održano na atletskom stadionu Vojne Akademije. Atletski klub „Tamiš“ je zabeležio još jedan sjajan uspeh u nizu ove sezone, a najzaslužnija za to je svakako sjajna Sanja Marić. Ona se ovaj put takmičila sa četiri godine starijim atletičarkama od sebe i ubedljivo osvojila zlatnu medalju i titulu apsolutne šampionke prvenstva u disciplini 1.500m, s rezultatom novog ličnog rekorda od 5 minuta i 15 sekundi, što predstavlja nesvakidašnje rezultatsko ostvarenje u njenom uzrastu.\nPodatak koji je posebno govori o dominaciji Sanje Marić na samoj trci je da je poslednjih 200m trke istrčala za neverovatnih 32 sekunde, s prednošću u odnosu na druge atletičarke u cilju za više od 30m. Rezultati koje Sanja Marić postiže zaista zaslužuju da se o njoj kaže rečenica više. Na svaki trening dolazi prva, odlazi poslednja, izuzetno motivisana, tiha i nenematljiva sa primernim vaspitanjem.\nSvakako treba napomenuti da je Sanja Marić aktuelna državna šampionka na 600m, svoje prve atletske korake napravila u Školi atletike AK „Tamiš“, gde atletiku trenira pune tri godine. Sanja Marić je odlična učenica petog razreda Osnovne škole ,,Sveti Sava“, u dnevniku sve same petice. Potiče iz sportske porodice, brat Stefan i sestra Anja takođe sjajni atletičari i učenici, osvajači nagrada sa najvišeg ranga iz matematike. Otac Petar i majka Mila takođe bivši uspešni sportisti.\nSanja Marić je veliki genetski potencijal koji je veoma redak, i potrebne su godine stručnog rada da bi se selektirala i otkrila ovakva atletičarka. U svom godištu nema konkurenciju u Srbiji zbog svoje dominacije i zato redovno takmiči sa dosta starijim atletičarkama od sebe, uvek upadljivo najniža rastom i malom telesnom masom, ali redovno na pobedničkom postolju, nasmejana i srećna.


KONAČNA ODLUKA! Španija odbila isticanje simbola Kosova, UEFA joj oduzela domaćinstvo turnira - GlobalCir\nKrovna kuća evropskog nogometa (UEFA) primorana je promijeniti domaćina kvalifikacijskog turnira za Evropsko prvenstvo igrača do 17 godina jer je Španija odbila isticanje zastave Kosova i puštanje njihove himne.\nUEFA je odlučila da se kvalifikacione utakmice grupe u kojoj nastupaju Španija, Kosovo, Grčka i Ukrajina ne igraju u ovoj državi, a prema prvim informacijama domaćin će biti Švicarska.\nKao razlog su naveli da simboli države Kosova nisu priznati u Španiji i iz tog razloga se ne mogu isticati.\nU novembru prošle godine Španija je zabranila kosovskim karatistima nastup na Svjetskom prvenstvu u Madridu pod zastavom Kosova, ali su poslije na insistiranje Međunarodnog olimpijskog komiteta (MOK) i Nacionalnog olimpijskog komiteta Španije (NOK) promijenili tu odluku.\nŠpanija još uvijek nije priznala nezavisnost Kosova.


U SRBIJU STIŽE PAKLENI TALAS IZ AFRIKE: Pripremite se za tropske vrućine | Info Portal\nU SRBIJU STIŽE PAKLENI TALAS IZ AFRIKE: Pripremite se za tropske vrućine\nby Info Portal · 18/06/2022\nMeteorolog Đorđe Đurić u svojoj najnovijoj prognozi otkriva kakav je vikend pred nama i šta se očekuje tokom sledeće sedmice.\nU Srbiji u subotu ujutro i pre podne umereno oblačno, a tokom dana pretežno sunčano, dok se i dalje nešto više oblaka očekuje na jugu i jugoistoku Srbije.\n– Zbog današnjeg prodora oslabljenog hladnog fronta sa severozapada, u subotu će biti malo prijatnije, uz maksimalne temperature od 25 do 29 stepeni, u Beogradu do 27, a duvaće i pojačan severni i severozapadni vetar – navodi meteorolog Đorđe Đurić.\nU nedelju nakon vedrog i prijatnog, a u dolinama i kotlinama svežeg i maglovitog jutra, tokom dana biće sunčano i toplije, a počeće da duva jugoistočni vetar. Maksimalna temperatura biće od 28 do 32, u Beogradu do 30 stepeni.\n– U ponedeljak će biti sunčano i veoma toplo, a maksimalna temperatura biće od 30 do 34, u Beogradu do 33 stepena. Dakle, u ponedeljak nas očekuje tropski dan, jer će maksimalna temperatura dostići i preći 30°C, a u Beogradu se očekuje i tropska noć, jer se temperatura ni u toku noći neće spušatiti ispod 20°C. Veoma toplo vreme biće posledica termičkog grebena na visini, koji će u ponedeljak krajem dana kratkotrajno biti narušen, što će biti uvod u manju promenu vremena i neznatno osveženje, zbog priliva malo svežije i prijatnije vazdušne mase sa severa i severoistoka – objašnjava Đurić.\nU ponedeljak uveče do severa Srbije očekuje se prodor veoma oslabljenog hladnog frotnta, koji će doneti nešto više oblaka, a u utorak većem delu Srbije manji pad temperature za 3 do 5 stepeni i prolazno jak severozapadni vetar, a ređa pojava lokalnih pljuskova sa grmljavinom očekuje se uglavnom na jugu i na zapadu Srbije i u planinskim predelima.\nU sredu i četvrtak biće sunčano i ponovo tropski toplo, a vedro, stabilno i tropski topo vreme biće ponovo posledica grebena na visini sa jugozapada, a u čijem se sklopu očekuje prodor vrele vazdušne mase sa severa Afrike preko Mediterana. Maksimalna temperatura u sredu biće od 30 do 34, a u četvrtak od 30 stepeni na severu Srbije do 35-36 na istoku i jugoistoku Srbije, u Beogradu do 34°C.\n– Vrlo visoke temperature biće praćene jugozapadnim vetrom. U četvrtak krajem dana i tokom večeri očekuje se povećanje oblačnosti sa lokalnim pljuskovima i grmljavinom i uz manje osveženje. Inače, dok su temperature ovog poslepodneva u Srbiji do 30°C, vreo toplotni talas ne posustaje nad zapadnom i jugozapadnom Evropom, a temperature već danima u Španiji prelaze 40°C, na jugozapadu zemlje dostižu i 45°C. Vreo afrički vazduh zahvatio je i Francusku i doneo temperature od 40°C, što je najranije ikada da je temperatura dostigla 40°C – navodi on.\nVrelo se očekuje i u subotu, uz temperature širom Francuske i Španije preko 40°C, u Parizu do čak 38-39°C, što su rekordne temperature za Pariz u ovom delu godine. Dobra vest je da će već od nedelje i ponedeljka svežija vazdušna masa sa Atlantika doneti pad temperature za 10 stepeni od Portugalije preko Španije do Francuske, a vrela vazdušna masa počeće da se širi prema našem području, ali srećom u nešto blažem obliku.


Biković želi da Novak Đoković glumi Teslu u novom velikom projetku\nGlumac Miloš Biković u poslednje vreme razvija nekoliko poslovnih poduhvata, pišu mediji.\nNe samo da otvara studio za animaciju u saradnji sa italijanskim kolegom, producentom Andreom Lervolinom, nego je najavio čak sedam velikih projekata koji će se realizovati u ovom studiju.\nNe samo da se Novak divi ovom geniju, nego podržava i njegovu životnu filozofiju, jer kako je jednom prilikom naveo, „Tesla je razumeo važnost u imanju čistog uma, biti tih, smiren, težiti tome da budete spokojni i kako se on u potpunosti pronalazi u tome“.\nMiloš Biković je u Sankt Peterburgu potpisao protokol o saradnji na projektu „Tesla“ sa ruskom Nacionalnom medijskom grupom i u planu su film i serija o Nikoli Tesli, u koje Rusi ulažu preko 2 miliona evra.\n„Da nas svet pamti kao zemlju koja je dala najvećeg, možda i prvog IT stručnjaka na svetu“, rekao je svojevremeno Biković.\nBivša Mis Srbije se pohvalila da se sinoć provodila sa Novakom (FOTO)\nPrevious articleNa snazi NARANDžASTI meteoalarm: RHMZ upozorava na OBILNE padavine\nNext articleJoš 59 novozaraženih u Srbiji, jedna osoba preminula


Članci poređani po datumu: ponedeljak, 08 januar 2018\nOdvoz smeća u ovoj godini bez poskupljenja /VIDEO/\nSvake Nove godine aktuelna su poskupljenja , ove godine od prvog februara poskupiće gorivo, zbog usvojenog Zakona o akcizama koji tada stupa na snagu, međutim, sugrađani očekuju da će polako rasti i cijene životnih namernica i komunalnih troškova.\nToplo vrijeme u januaru izmamilo kupce na pijacu /VIDEO/\nPrethodne sedmice na bijeljinskoj gradskoj pijaci, prodavci su zadovoljno trljali ruke, jer kažu da je posla bilo više nego običnim danima.\nObilježavanje Dana Republike u Bijeljini i Ugljeviku /VIDEO/\nUz prisustvo predstavnika društvenog, javnog i političkog života Bijeljine, Srpske i Bosne i Hercegovine, u Bijeljini su danas položeni vijenci na spomenik poginulim borcima na Gradskom trgu nakon čega je i održan svečani prijem, povodom obilježavanja Dana Republike 9. januara.\nDodik: Volja naroda se ne može poništiti administrativnom mjerom /VIDEO/\nPredsjednik Republike Srpske Milorad Dodik izjavio je danas da su samo naivni mogli da vjeruju da se volja jednog naroda, kroz istorijsku težnju za slobodom i stvaranjem Republike Srpske, može poništiti jednom administrativnom mjerom.\nVečeras na programu: Film "Kejnova osveta"\nKejn je kriminalac koji je na izdržavanju životne zatvorske kazne.\nElektro-Bijeljina: Najbolji rezultati za rođendan Srpske\nDistributivni gubici Zavisnog-elektrodistributivnog preduzeća /ZEDP/ "Elektro-Bijeljina" u 2017. godini najniži su do sada i iznose 8,04 odsto rekao je Srni portparol u ovom preduzeću Slobodan Đalamić.\nGradonačelnik Mićić darovao 2.000 KM za nove knjige /VIDEO/\nNarodna Biblioteka Filip Višnjić bogatija je od danas za još oko 200 novih naslova koji su nabavljeni ličnom donacijom gradonačelnika Bijeljine u vrijednosti od 2.000 maraka.\nSutra radnje otvorene do 13.00 časova\nRadnje u Bijeljini sutra, na Dan Republike Srpske, mogu da budu otvorene najduže do 13.00 časova, saopšteno je iz Gradske uprave.\nLopare: Evakuisani stanari zgrade, izgorio stan u prizemlju\nPožar je uništio stan u prizemlju višespratnice u Loparama, ali su brzom intervencijom vatrogasaca stanari evakuisani i spriječene žrtve, potvrdio je Srni šef Vatrogasne jedinice u Loparama Darko Simeunović.


Vizija 2020 je način razmišljanja i rada. To je kao mantra naše kompanije\nDa bismo ostvarili Viziju 2020 nije dovoljno samo da napravimo najbezbjednije automobile, mi sarađujemo i na planiranju bezbjednijih puteva i saobraćajne infrastrukture, što takođe pomaže u spasavanju života. Radeći sa Švedskom upravom za transport, stvorili smo u našoj zemlji model za globalnu saradnju između proizvođača automobila i organa koji se bave saobraćajem.\nKompanija Volvo Cars je partner sa AstaZerom, prvim svjetskim centrom za testiranje koji simulira stvarne saobraćajne situacije. Ovaj objekat, opremljen po posljednjoj tehnologiji i otvoren 2014. godine, može da ponovi brojne stvarne situacije iz saobraćaja i idealno je mjesto za fino podešavanje naše IntelliSafe tehnologije. Igraće ključnu ulogu u ostvarivanju Vizije 2020.


Francuzi koji dolaze iz VB moraju imati negativan test\nTanjug 7. januara 2021. 20:51\nPARIZ – Granice Francuske sa Velikom Britanijom ostaće zatvorene izvesno vreme i svi stanovnici Francuske koji se vrate iz Britanije moraju imati negativan test na kovid-19, izjavio je danas francuski premijer Žan Kasteks.\nDo sada je u Francuskoj identifikovano 19 slučajeva nove brze varijante korona virusa, koju su naučnici u Velikoj Britaniji identifikovali, a u Francuskoj nazvali engleskom varijantom i francuske zdravstvene vlasti žele da zaustave njegovo napredovanje, preneo je britanski list „Gardijan“.\nKasteks je rekao da će 2021. biti godina nade i da je Francuska napredovala bolje od svojih suseda, ali je pozvao stanovništvo da se i dalje pridržava mera zaštite, uključujući nošenje maski i održavanje distance.\nOn je naveo da će sva mesta poput barova, restorana i skijališta i dalje ostati zatvorena i da je suviše rano da bi se govorilo da li bi mogli da budu ponovo otvoreni sredinom februara.\nKasteks je istakao da je vakcina glavna nada u borbi protiv virusa i da je prioritet broj jedan francuske vlade.\nOdgovarajući na kritike da je program vakcine izuzetno spor, francuski premijer je kazao da se ne mogu svi vakcinisati ođednom, a da su starije osobe prioritet.\nI Kasteks i francuski ministar zdravlja Olivije Vera tražili su od Francuza da se vakcinišu rekavši da je to bezbedno i ispravno.


Dačić: Turska i Crna Gora mogu, a mi ne? Sramota - ebart\n01. Jul 2016. godine\nŠokiran sam odlukom EU da ne otvori pregovaračka poglavlja 23 i 24 sa Srbijom, a da otvore nova poglavlja sa Turskom i Crnom Gorom, kaže Ivica Dačić.\n„Takva odluka je sramna, neshvatljiva i ponižavajuća za Srbiju, ona je rezultat političke namere da se zaustavi ili uspori evropski put Srbije. Ona je otvoreni politički pritisak na Srbiju da odustane od svoje jasne politike zaštite državnih interesa”, navodi Dačić.\n“Ne, blokira nas EU, jer me niko ne može ubediti da cela EU nije uticajnija od Hrvatske. Uostalom, ako će Hrvatska kao zemlja koja je počinila genocid nad Srbima u ustaškoj fašističkoj NDH u kojoj se još prolama fašistički pozdrav, i kao zemlja koja je proterala više od 200 hiljada Srba u akciji Oluja vršeći etničko čišćenje, biti ta koja će biti merilo za ulazak u EU, onda se sa pravom postavlja pitanje idemo li u pravom smeru”, dodaje ministar inostranih poslova u tehničkoj vladi.


Neuspešna prodaja Geneks kule – Nadlanu.com\nNeuspešna prodaja Geneks kule\nBEOGRAD, 6. septembra 2010. (Beta) – Aukcijska prodaja Geneks kule na Novom Beogradu, vlasništvo kompanije "Generaleksport", u ponedeljak je bila neuspešna, jer nije bilo zainteresovanih kupaca, rečeno je Beti u Agenciji za privatizaciju.\nBEOGRAD, 6. septembra 2010. (Beta) – Aukcijska prodaja Geneks kule na Novom Beogradu, vlasništvo kompanije „Generaleksport“, u ponedeljak je bila neuspešna, jer nije bilo zainteresovanih kupaca, rečeno je Beti u Agenciji za privatizaciju.\nPočetna cena Geneks kule bila je 15,6 miliona evra. Na aukciji koja je bila zakazana početkom prošle godine početna cena je bila 20,8 miliona evra.\nGeneks kulu čine poslovna zgrada površine od oko 15.897 kvadrata, garaža od 6.445 kvadrata i adaptirani poslovni prostor od 216 kvadrata u Stambenoj kuli, zgradi sa kojom je povezana Geneks kula.\nKompanija „Generaleksport“ je u restrukturiranju od jula 2007. godine i do sada je prodata njena najvrednija imovina – hotel „Kontinental“, „Geneksovi apartmani“, energana i teniska hala u Beogradu, kao i hotel „Grand“ i apartmani „Sunčani vrhovi“ na Kopaoniku.


Četrdeset emigranata povređeno na auto-putu kod Leskovca - Sputnjik Srbija\n13:50 24.02.2015 (osveženo 16:19 05.10.2015) Preuzmite kraći link\nVozač kombija koji je prevozio emigrante pobegao je sa lica mesta, potvrdio je za Sputnjik portparol policijske uprave Leskovac Boban Zdravković.\nDo nezgode je došlo u Donjem Krajincu kada je kombi „iveko“, u kojem je vozač prevozio ilegalne emigrante sleteo s puta, iz zasad neutvrđenih razloga.\nNa mesto događaja stigli su pripadnici Ministarstva unutrašnjih poslova, koji su odmah pomogli povređenim migrantima. Uz policiju, uviđaj je izvršio i zamenik osnovnog javnog tužioca u Leskovcu.\n„Vozač kombija pobegao je sa mesta događaja i policija preduzima sve zakonom propisane mere i radi na utvrđivanju svih činjenica vezanih za ovaj događaj“, izjavio je Zdravković.\nDirektor leskovačke Opšte bolnice Nebojša Dimitrijević izjavio je za Sputnjik da je u toj bolnici zbrinuto 42 pacijenta.\n„Od toga je šestoro transportovano za Niš, dok su četiri pacijenta prebačena za Beograd. Osam pacijenata zadržano je u službi ORL leskovačke bolnice, 7 pacijenata je zbrinuto u službi hirurgije, šest u službi neurologije. Ostali pacijenti uglavnom su lakše povređeni“, precizira Dimitrijević.\nPretpostavlja se da je uzrok nesreće u kojoj su dve osobe zadobile povrede opasne po život neprilagođena brzina, s obzirom na to da se kombi, nakon što je sleteo s puta, zaustavio 150 metara dalje u njivi.\nPrema prvim informacijama, emigranti iz Nigerije, Bangladeša i Sirije ilegalno su ušli u Srbiju, a pretpostavlja se da su krenuli ka Mađarskoj i drugim zemljama EU.\nU Srbiji 2015. podnesena 91 krivična prijava za krijumčarenje ljudi\nOd početka 2015. godine u Srbiji je podneta 91 krivična prijava protiv 141 osobe osumnjičene za krijumčarenje ljudi, saopštilo je danas Ministarstvo unutrašnjih poslova (MUP).\nKako se navodi u saopštenju, u 2014. godini je na srpsko-mađarskoj granici sprečeno oko 3.800 ilegalnih prelazaka, prenosi agencija Beta.\n„Podneto je 277 krivičnih prijava protiv 516 osoba koje su krijumčarile 3.181 osobu i, ono što je bitno, vozila kojim se osobe krijumčare trajno se oduzimaju“, rekao je zamenik načelnika Uprave granične policije Dragan Gligorić.\nsaobraćajna nesreća, migranti, Srbija, Leskovac


Potpisan Ugovor za nabavku tramvaja – Biznis.ba\nNaslovnaBiHPotpisan Ugovor za nabavku tramvaja\nPotpisan Ugovor za nabavku tramvaja\nobjavljeno 27. nov 2020. u 15:36\nProcedure javne nabavke u skladu s pravilima EBRD-a su u toku i završena je prva faza pretkvalifikacije ponuđača za nabavku tramvaja i uskoro se očekuje nastavak druge faze nabavke, u kojoj će kvalifikovani ponuđači dostaviti konačne ponude za nabavku novih tramvaja – saopćeno je iz Službe za protokol i press Kantona Sarajevo.\n– Prvi podugovor odnosi se na sredstva zajma u iznosu od 30 miliona eura i koristit će se za realizaciju projekta izgradnje gradskih saobraćajnica u Sarajevu. Osnovni cilj i svrha ovog projekta je poboljšanje ključne cestovne mreže u KS, kroz finansiranje izgradnje i nadogradnje cestovne infrastrukture na dionicama Prve transverzale, u dijelu tunela ‘Kobilja Glava’ i gradnje Devete transverzale – rekao je premijer.\n– Sa današnjim ugovorom, Vlada Kantona Sarajevo u ovom mandatu zaokružuje započete procese s ciljem unapređenja javnog prijevoza u KS – poručio je premijer Nenadić.\n– Ovo je samo jedna u nizu aktivnosti koje je Ministarstvo započelo u ovoj godini i dovelo do kraja, jer je neophodno da ovaj ugovor prođe osam različitih koraka, kako bi se mogao parafirati. Ovim će naši sugrađani imati komforniju uslugu prijevoza – najavio je ministar Kalem.\nTokom dana, spomenuti ugovor potpisat će i šefica Ureda Evropske banke za obnovu i razvoj Manuela Naessl jer, zbog specifičnih uslova uzrokovanih koronavirusom, ovo potpisivanje nije organizirano bilateralno – saopćeno je iz Službe za protokol i press Kantona Sarajevo.\nOglasila se Centralna banka povodom pojave ‘filmskog novca’ u BiH


utorak, 10 jun 2014 07:48\nPrema podacima koje je objavio Republički Zavod za statistiku, u Novi Sad je u aprilu ove godine došlo 35% više domaćih i stranih turista, u poređenju sa istim periodom prethodne godine, od čega domaćih 55,2%, a stranih 20,8% više nego istog meseca prošle godine.\nKada je reč o noćenjima turista, u Novom Sadu je u aprilu noćilo 44,1% više (a od početka godine je 30,4% ) domaćih i stranih turista nego u istom periodu prethodne godine.\nPojedinačno, u Novom Sadu je u aprilu ove godine noćilo 68,1% više domaćih, a 30,9% više stranih turista, u odnosu na april prošle godine.\nPrema podacima koje beleži Turistička organizacija Grada Novog Sada u svojim info centrima, najveći broj turista iz inostranstva došli su iz: Rusije, Nemačke, Hrvatske, Italije, Francuske, Turske, Velike Britanije, Grčke, Austrije, Španije, a zabeležena je i jedna poseta turista sa Mauricijusa.\nSudeći prema brojnim manifestacijama i festivalima međunarodnog karaktera, u maju (81. Međunarodni poljoprivredni sajam, Sterijino pozorje, Zmajeve dečje igre…), junu (Rock@EXIT festival, Međunarodni festival vina – Interfest, Cinema city, Tamburica fest…), i julu (EXIT fest i drugi), Novi Sad je na dobrom putu da zabeleži rekordnu posetu turista u poslednjih nekoliko godina.


Javne konsultacije u Vlasotincu povodom izrade Nacrta Akcionog plana (POU) 2019 -2020. godine - Open Government Partnership\nTokom diskusije o predloženim merama učesnici sui dali konkretne predloge i sugestije za poboljšanje postojećih mera, i predložili dve nove mere koje će u narednom periodu dostaviti radnoj grupi u propisanoj formi. Nakon završenh konsutacija članovi radne grupe radiće na uobličavanju predloga definisanju mera u skladu sa tim.\nOsim opštine Vlasotince, na izradi lokalnih akcionih planova rade i opštine Lapovo i Bela Palanka, kao i gradovi Sombor i Novi Pazar. Naredni javni događaj posvećen predstavaljanju predloga mera za Akcioni plan POU biće održan 22. maja u Lapovu.


Mercedes-Benz E-Klasa Limuzina: sistem pomoći za saobraćajne znakove\nPrepoznaje šta je dopušteno.\nSistem pomoći za saobraćajne znakove može prepoznati i prikazati ograničenja brzine, zabrane saobraćaja i zabrane preticanja kao i njihov prestanak.\nVozač dobija efikasnu podršku u pridržavanju saobraćajnih propisa, a sigurnost vožnje se povećava. To važi posebno na dugim monotonim deonicama gde se smenjuju saobraćajni znakovi, na području gradilišta ili u nepoznatim gradovima.\nDostupno isključivo u kombinaciji sa sistemom COMAND Online.\nSistem pomoći za saobraćajne znakove i pojedine funkcije nisu dostupni u svim zemljama. Vizuelno i zvučno upozorenje u slučaju nepropisnog uključivanja uz odgovarajuće saobraćajne znakove dostupno je samo u Nemačkoj.


Đurić: Sa Srbijom se ne razgovara jezikom ucena - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Sa Srbijom se ne razgovara jezikom ucena\n30. jul 2020. Izvor: Tanjug\nĐurić je, novinarima nakon današnje runde pregovora, preneo da je prištinska strana pokušala da uruči srpskoj delegaciji „neki papir" o navodnom kršenju CEFTA sporazuma.\n„Nismo želeli da ga prihvatimo, jer smo došli da razgovaramo, a ne da se svađamo oko nečeg što je prošlost. Svakako bismo imali više materijala za štetu koja je napravljena", kazao je on.\nOn je rekao da su razgovori bili teški, a na momente je bilo i žustrih rasprava. Ticali su se pitanja raseljenih i prognanih i ekonomije.\n"Trudili smo se da napravimo konstruktivnu atmosferu u uslovima koji nisu ni laki ni jednostavni", rekao je Đurić.\nDodao je da je srpska delegacija bila veoma dobro pripremljena, da je imala eksperte koji su argumentima zaštitili naše interese.\n"U svakom trenutku smo stitili interese i dostojanstvo Srbije. I pre dolaska u Brisel, a i kada smo došli, poslali smo jasnu poruku i drugoj srtrani i međunarodnim posrednicima, i to je politika predsednika Vučića sa kojom nas je ovlastio i on i vlada, da se sa Srbijom ne razgovara jezikom ucena i ultimatuma", rekao je Đurić novinarima u Briselu.\nJezikom ultimatuma sa Srbijom ne razgovaraju ni predstavnici međunarodne zajednice, a potrudili smo se da ne razgovara ni Priština, naglasio je.\n"Smatram da smo obavili dobar posao, čeka nas još dosta posla, a uvek sam za to da makar i najteži razgovori otvaraju hipotetičku mogućnost da se problemi rešavaju na miran način", rekao je on.\nI nije, kako je dodao, važno što će zbog toga uvek biti onih koji će da stavljaju etikete, optužuju one koji se trude da nešto reše i urade.\n"Danas za ovim pregovaračkim stolom sedi Srbija sa neuporedivo više samoupouzdanja zahvaljujući činjenici da je tim na čelu sa predsednikom Vučićem uspeo da ekonomski konsoliduje, osnaži Srbiju", rekao je on i dodao da Srbija sada ima mnogo veći kredbilitet u međunarodnoj zajednici.\nOn je naglasio da je ovo bio dan veoma teških razgovora u kojima je srpska strana demonstrirala ozbiljnu i odgovornu posvećenost zaštiti državnih i nacionalnih interesa, a istovremeno je pokazala ozbiljnu i odgovrnu posvećenost rešavanju pitanja putem dijaloga.\nĐurić je dodao da se razgovaralo o tome da se krajem avgusta nastave ovi tehnički razgovori.\nĐurić:Razgovori o normalizaciji života, ne o nezavisnosti\nDirektor Kancelarije za KiM Marko Đurić izjavio je da je na današnjem sastanku zahtevao da Priština prestane da iznosi neistine o sadržini razgovora u Briselu, ali i od predstavnika EU da budu jasniji i transparentniji o tome o čemu se razgovara.\n"Vrlo jasne i snažne poruke smo poslali. Nema ultimatuma. Onaj ko to pokuša dobiće jasnu poruku šefa srpske države, srpske vlade i srpskog naroda. Ovde se ne vode i neće se voditi razgovori o nezavisnosti već o normalizaciji života", rekao je Đurić.\nOn je to rekao novinarima u Briselu nakon današnje nove runde pregovora na ekspertskom nivou i dodao da je bilo dosta laži o sadržini razgovora.\nKako je kazao, on je i Skenderu Hiseniju direktno u lice rekao da je umoran da sluša laži Prištine o tome kako se pregovara i razgovara o nezavisnosti Kosova i o sveobuhvatnim sporazumima koji će rezultirati onime što oni sanjaju.\n"Neće rezultirati time, ali može da rezultira normaliacijom odnosa, normalnom trgovimom, školovanjem, cirkulacijom saobraćaja, privrednim poslovanjem, ekonomskim rastom za obe strane. Ako ste za tako nešto, Srbija je za tako nešto uvek spremna, ali nemojte da minirate razgovore tako što ćete pre i posle svakog sastanka zbog domaće političke javnosti iznositi neistine o onome o čemu se razgovara", rekao je Đurić.\nĐurić je istakao da javnost mora da zna o detaljima i temama o kojima se razgovara a ne da samo sluša to iz usta političara iz Prištine koji pokušavaju da zbog domaćih političkih razgovora "prodaju priču" koja podriva same temelje razgovora.\nNa pitanje novinara da li je neko na sto stavio predlog konačnog rešenja Kosova Đurić je odgovorio: "Da je neko tako nešto pokušao naša delegacija je imala veoma jasne instrukcije predsednika Vučića i da je do toga došlo mi bismo se ponašali u skladu sa takvim instrukcijama i mnogo ranije bismo bili na avionu za Beograd".\nPošto do toga nije došlo, kako je naveo, vodili smo težak razgovor o raseljenima i ekonomskoj saradnji, nismo prihvatili nametanje Srbiji krivice za tobožnje kršenje Cefta sporazuma.\nDogovor je da se nastavi razgovor, ne o izmišljenim temama pogotovo ne o nezavisnosti Kosova, već o temama koje mogu da znače za obe strane, dodao je Đurić.\nPonovio je da Priština i Beograd polaze od dijametralno suprtonih stanovišta kada je reč o statusu Kosova, a da tehnički razgovori služe da se olakša život ljudima.\n"Bolje da se mi ovde svađamo nego da to radi komšija sa komšijom na terenu na KiM. Ovo je svih ovih godina bila borba za očuvanje stabilnosti i mira i zato ne žalim trud svih ovih osam godina koliko sam učestvovao, a ne žalim trud ni danas", rekao je Đurić.


Napredak najzad do pobede posle produžetka za sjajan završetak godine iz snova (VIDEO) - Sportske vesti\nNapredak najzad do pobede posle produžetka za sjajan završetak godine iz snova (VIDEO)\n23 Dec, 2019 by Dragan Panajotović\nKošarkaši Napretka su se na najlepši način oprostili od svojih navijača u kalendarskoj 2019. godini. Aleksinčani su nakon velike borbe i produžetka savladali ekipu Vršca 81:73 i stigli su do sedme prvoligaške pobede. Bio je ovo treći produžetak Napretka ove sezone i konačno prva pobeda u njemu.\nNapredak je u meč ušao bez dva igrača iz prve petorke, povređenog Slaviše Bogavca i Nikole Raičevića koji zbog bolesti nije trenirao prethodne nedelje. Vršac je na drugoj strani bio kompletan, a i pojačan plejmejkerom pristiglim iz Francuske. Prvo poluvreme je prošlo u izjednačnoj borbi i agresivnoj igri na obe strane terena.\nNapredak je u trećoj četvrtini zaigrao onako kako je navikao publiku u Aleksincu, vodio dvocifrenom prednošću, a u prvih osam minuta je gostima dozvolio da daju samo tri poena. Međutim, došlo je do opuštanja pred kraj perioda i Vršac se rezultatski vratio na zaostatak od sedam poena. Dobar finiš trećeg kvartala gostima je dao nadu da mogu do pobede i vrlo brzo su u poslednjoj deonici stigli do egala. Napretku su u tim trenucima nedostajali sigurni poeni i Vrščani su u samom finišu bili bliži pobedi. Ipak usledilo je nekoliko promašenih otvorenih šuteva i jednog slobodnog bacanja gostiju, pa su domaći imali 12 sekundi za pobedu, ali su brzopleto reagovali i ostavili Vršcu tri sekunde za poslednji napad. Šut novopridošlog internacionalca Renatana Emba ostao je na obruču i meč je otišao u produžetak.\nU dodatnih pet minuta domaći su ponovo zaigrali sjajno na obe strane terena, dok su gosti polako posustajali, a i zbog ličnih grešaka su ostali bez važnih igrača u rotaciji. Napredak je u penal završnici mirno priveo meč kraju i pobedio 81:73.\nU pobedničkom timu istakli su se Dimitrije Raičević sa 23 koša i pet asistencija i Aleksandar Ilkić sa 15 poena i pet asistencija. Dvocifren košgeterski učinak imali su još Dušan Ognjenović sa 13 i Luka Milojević sa 12 koševa. Važnu rolu u poslednjoj deonici meča odigrao je i Lazar Stanković koji je sva svoja četiri poena tada i postigao, a uz to imao i osam skokova.\nPublika je još jednom na pravi način podržala svog prvoligaša i pokazala kako se poštuju dobri rezultati. Hemija koja je stvorena između igrača Napretka i njihovih navijača pravo je osveženje na košarkaškoj mapi Srbije i slikom koja se šalje iz Aleksinca može da se ponosi srpska košarka. Sedam pobeda na kraju kalendarske godine je više nego što je bilo ko očekivao od novog prvoligaša, ali sigurno je da se ekipa Nebojše Raičevića neće zadovoljiti učinjenim već će i u narednoj godini dati sve od sebe da podigne košarkaške standarde u regionu i odvede tim do Superlige.\nNikola i Filip doneli medalje sa državnog prvenstva u atletici\nProteklog vikenda u Atletskoj dvorani na Banjici\ndetaljnije March 8\nDanica, Darko i Aleksa prvaci države u streličarstvu\nProteklog vikenda u Temerinu je održano Indor\nMilan Josić u Libiji\nKošarkaška sezona ulazi u završnu fazu, ali


Rekonstrukcija dela Kalemegdana: Vidin-kapija za budućnost | Novosti.RS\nRekonstrukcija dela Kalemegdana: Vidin-kapija za budućnost\n07. 11. 2019. u 12:38\nRestauracija, konzervacija i revitalizacija na Kalemegdanu\nVIDIN-KAPIJA, koja se nalazi na ulazu u Donji grad na Kalemegdanu u narednom periodu biće rekonstruisana. JP "Beogradska tvrđava" raspisalo je javnu nabavku za rekonstrukciju, konzervaciju, restauraciju i revitalizaciju ovog dela Kalemegdana. Rok za dostavljanje ponuda je 18. novembar, a kada izabrani izvođač počne radove, imaće rok od 150 dana da završi sanaciju.\n- Projektom se predviđa restauracija i konzervacija Vidin-kapije sa bočnim prostorijama i kompleksa kazamata uz kapiju i njihova revitalizacija u meri u kojoj tehnički uslovi pokažu da je moguće - navode iz JP "Beogradska tvrđava". - Kazamate treba planirati kao višenamenski prostor za povremeno ili stalno izlaganje, a na prvom mestu je očuvanje kulturno-istorijske autentičnosti.\nPre nego što počnu radovi, potrebno je očistiti kazamate od šuta i drugog otpadnog materijala, te uraditi deratizaciju i dezinsekciju prostora. Mračni prolaz ka Donjem gradu odlazi u prošlost, jer je planirano da se postave električne instalacije unutar kazamata i kapije sa funkcionalnim i dekorativnim osvetljenjem. Takođe, posle rekonstrukcije ovaj potez biće obezbeđen video-nadzorom.\nPročitajte i: Beogradske priče: Otkud Zerek u Beogradu\n- U toku građenja kapije, izgrađeno je šest kazamata - jedan manji uz kapiju i pet većih, koji su međusobno povezani i bili su namenjeni za smeštaj ljudi - piše u konkursnoj dokumentaciji. - Ranije, u okviru parkovskog uređenja Donjeg grada nasipanjem zemlje je podignut nivo terena i tako je onemogućeno korišćenje kazamata. Kada radovi budu gotovi i ukoliko tehnički uslovi to dozvole, unutrašnji prostor kazamata treba da ostane jedinstven i predviđen za prezentacije, obilaske, izlaganje i slične sadržaje.\nDO 1946. godine, kada je Beogradska tvrđava proglašena za spomenik kulture i prestala da bude vojni kompleks, Vidin kapija je imala funkciju zatvaranja i kontrole ulaza u Donji grad. Podignuta je u periodu između 1740. i 1750. godine u okviru Severoistočnog fronta Beogradske tvrđave, u sklopu turskih radova na ponovnoj izgradnji prethodno porušenih austrijskih utvrđenja.


MyCity » Hardware -> Kućišta, napajanja, UPS-evi » CM Storm Trooper\nPoslao: 04 Dec 2011 18:37\nNapisano: 04 Dec 2011 18:34\nJel ima gde da se kupi Cooler Master Storm Trooper u Srbiji i kolika bi bila cena, ne verujem da je ispod 100 evra\nDopuna: 04 Dec 2011 18:37\nI jel se dobijaju uz njega nekakvi ventilatori ili dolazi samo...\nPod specifikacijama na onom linku imaš spisak kulera koji idu uz njega (ono što piše optional ne ide). Dakle, 2x120mm napred, jedan 200 gore i jedan 140mm nazad.\nKoliko sam video nema ih kod nas mada možda može da se preko nekoga naruči. E sad, cena sigurno nije ispod 100 evra jer je to full tower, dakle najveća kućišta koja se rade. Postoji i mogućnost da se pita njihova kancelarija ovde da li će ih biti ili može li da se odradi posao preko njih, i koja bi to bila cena.\nUkupno su 689 korisnika na forumu :: 29 registrovanih, 5 sakrivenih i 655 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., ALBION101, aleksmajstor, AleksSE, babaroga, beowl, Botovac, cenejac111, Cirkon, darkangel, doom83, Fisherman, Fog of War, HrcAk47, jednokratni akaunt, kNikS, Krusarac, Lošmi, manda87, Marko Marković, Mercury, Miškić, mladen.zovko, Oluj2.1, ruma, suton, vathra, vlvl, x9


5KM ZADOVOLJSTVA ZA PRVU COCA-COLA AKTIVNU ZONU U BEOGRADU | Coca-Cola HBC\nPočetna strana Mediji Vesti 5KM ZADOVOLJSTVA ZA PRVU COCA-COLA AKTIVNU ZONU U BEOGRADU\n5KM ZADOVOLJSTVA ZA PRVU COCA-COLA AKTIVNU ZONU U BEOGRADU\nRekreativci svih uzrasta preneli poruku o važnosti redovne rekreacije\nBeograd, 16. april 2016 – Tradicionalna Coca‑Cola trka zadovoljstva okupila je veliki broj građana svih generacija koji su dobro poznatom trasom prošetali ili istrčali pet kilometara i zajedno omogućili da Beograd dobije prvu Coca‑Cola aktivnu zonu. Svi učesnici su zajedno ukazali na važnost redovne rekreacije i fizičke aktivnosti kao preduslova za očuvanje sveukupnog zdravlja.\nKao i prethodne tri godine, koliko je Coca‑Cola sistem partner Trke zadovoljstva, učesnici su se pre početka trke zajedno pripremali u Coca‑Cola zoni za zagrevanje. Takođe, na maratonu je trčanje promovisalo i više od 130 zaposlenih u kompaniji, kao i veliki broj maturanata maratonaca koje Coca‑Cola sistem dugoročno podržava.\n“Veliki broj učesnika potvrđuje da je ova manifestacija i dalje oličenje sportskog duha, dobrih navika i brige o sebi kroz redovnu fizičku aktivnost. Znamo koliko je rekreacija važna za dobro zdravstveno stanje, ali i dobro raspoloženje, i stoga nas raduje da kroz Coca‑Cola trku zadovoljstva zajedno motivišemo veliki broj ljudi svih uzrasta da se aktivno rekreiraju. Samo prošle godine, u okviru našeg Coca‑Cola Pokreta za radost, u saradnji sa mnogobrojnim partnerima aktivirali smo više od 90 hiljada ljudi i nastavljamo sa istim entuzijazmom i energijom. Svi zajedno ove godine trčali smo za prvu Coca‑Cola aktivnu zonu u Beogradu čime ćemo proširiti našu mrežu teretana na otvorenom širom Srbije gde građani mogu besplatno da vežbaju“, izjavio je Aleksandar Ružević generalni direktor Coca‑Cola Hellenic Srbija.\nTokom trajanja trke, građani su mogli da se osveže na nekoj od 20 okrepnih stanica ali i da dobiju korisne savete o zdravim životnim navikama. Studenti medicine i nutricionisti okupljeni na projektu „Pronađi meru” su posetiocima i učesnicima davali savete o pravilnoj ishrani pre i nakon trke, ali i o hidraciji, koja je veoma važna za sve rekreativce i profesionalne sportiste. Značajna pažnja bila je posvećena i odgovornom postupanju prema životnoj sredini i ambalažnom otpadu te se Sekopak pobrinuo da se iskorišćena ambalaža prikupi i odloži.


Korparstvo - od šibe do gotovog proizvoda - Selo\nJedan od poznatijih krajeva Srbije kada je u pitanju pravljenje korpi je Levač. Tamo su se, kao i drugde, korpari okupljali u zadruge, a njihovi proizvodi izvozili su se i za Ameriku. Najviše su se plele korpe za hleb, posla je bilo dosta, ali i para. Recimo u Belušiću, u Levču, se nekada vrba plela u svakoj drugoj kući, dok se danas tek desetak domaćinstava još uvek bavi ovim zanatom. Ipak, zahvaljujući preduzimljivim trgovcima proizvodi iz Levča prodaju se širom Srbije. Korparstvo ima dugu tradiciju i u Apatinu. Započeli su ga Nemci još oko 1900. godine ponajviše zbog slatinastog zemljišta koje, kako kažu, daje najbolji kvalitet vrbovog pruća. Nekada se tom proizvodnjom bavilo društveno preduzeće "Korpara" koje je sredinom sedamdesetih godina prošlog veka imalo oko tri i po hiljade radnika i kooperanata. Posle propadanja Korpare, pre nekoliko godina ponovo je u tom vojvođanskom grad otvoren pogon za prozvodnju pletenih korpi od pruća.\nTagovi: šiba šibe korpi nakon pruća vrbe proizvodi brzo korpe nekoliko pletenje vrsta koji zbog odmah


Kurti i Brisel instrumenti za pritisak - Alo.rs\nAljbin Kurti je instrument Amerike i njihovih ciljeva za pritisak na Beograd i EU, i jedini faktor ko može da ga slomi, kaže za Sputnjik diplomata u penziji Zoran Milivojević posle najave iz Prištine da će uvesti nove mere za Srbiju, koja je došla uporedo sa pozivom visokog predstavnik EU Žozepa Borelja Prištini, za nastavak dijaloga sa Beogradom.\nJedini ko je nadležan za Kurtija i njegovu ekipu je – Vašington, koji igra dvostruku igru sa Briselom i Prištinom a protiv Beograda.\nKurti je instrument Amerike\n„Ponašanje Kurtija, izvesnost dijaloga, platforma za dijalog i sve što je vezano za tu priču zavisi isključivo od Amerike a ne od Brisela jer jedini ko ima uticaj i zadnju reč u Prištini je američka administracija. Priština ujedno samo njih i sluša jer su politički zavisni od njih,“ uveren je Milivojević.\nNajave Prištine da će uvesti nove mere reciprociteta Srbiji odnosno, mogućnost uvođenja novih taksi je povratak na onu priču Kurtija od prošle godine što nas dovodi pred činjenicu da ako se to desi da će i dijalog opet zavisiti od toga.\n„Srbija prosto nema mogućnosti za ustupke bilo koje vrste, i ako uopšte žele dijalog to će zavisiti od Vašingtona. Kurtijevo ponašanje s jedne strane i nama pokazuje u kojoj meri možemo računati na ne samo na evropsku uniju nego uopšte na mogućnost da oni vode taj dijalog na način koji bi obezbedio da se uopšte postigne bilo šta,“ napominje sagovornik Sputnjika.\nDvostruka igra Vašingtona\nMilivojević smatra da je ovo u stvari neka vrsta testa i pritiska na Srbiju da bi ona na neki način prihvatila dijalog koji bi podrazumevao da odustane od svojih maksimalističkih ciljeva kao što je insistiranje na Zajednici srpskih opština i nepriznavanju Kosova po svaku cenu.\n„Amerika u svemu ovome igra svoju ulogu ali tako da prepušta Uniji da vodi dijalog i pritiska i usmerava dijalog , ali za sebe zadržava pravo da arbitrira. U isto vreme pritiska i na Srbiju i na Uniju. Na EU u smislu da ne može bez Amerike a na Srbiju da odustane od svojih ključnih stavova i da čini ustupke. Pozadina svega je da se Srbija prelomi i da prizna Kosovo“ ističe naš sagovornik.\nKurti je taj instrument koji Amerika koristi za pritisak na obe pomenute strane a njega usmerava i kontroliše u pravcu i meri prema potrebama svojih ciljeva.\n„Unija je tu posrednik kao i do sada a Amerika je ta koja ima instrumente za konačan uticaj na ceo proces;“ dodaje Milivojević.\nDesnica u Evropi ne određuje pravac dijaloga\nŠto se tiče toga da li Kurti u EU računa na ekstremnu desnicu Milivojević kaže da je priča koja ne određuje pravac ni formu dijaloga.\n„Pre svega su tu Amerikanci i njihov uticaj a u Evropi glavni asistent Amerike je Nemačka koji imaju isto tako tvrdu poziciju kao Vašington što praktično čini koaliciju Vašington-Berlin koja usmerava priču i koja ima uticaj i na Kurtija i na dijalog kada je reč o njihovim interesima,“ zaključuje Milivojević.\nDakle, svaki potez Kurtija treba gledati kao potez koji povlači Amerika kako bi realizovala svoje ciljeve u ovom regionu.\nvašington Kosovo Albanija Aljbin Kurti politika


Lafarge konkurs za inovacije < Inovacije i gradnja: Lafarge Srbija\nLafargeHolcim Nagrada za za projekte održive gradnje\n5. Međunarodna LafargeHolcim Nagrada traži pametna rešenja za gradove i izgrađena okruženja.\nLafargeHolcim Nagrada je najznačajnije globalno takmičenje u oblasti održivog dizajna. Nagrade su otvorene za vodeće projekte profesionalaca kao i za smele ideje nove generacije koja spaja rešenja održive gradnje sa izvanrednim arhitektonskim rešenjima. U organizaciji LafargeHolcim Fondacije za održivu gradnju, takmičenje identifikuje ideje sa najvećim potencijalom da ponude rešenja za današnje izazove rastuće urbanizacije i poboljšanja kvaliteta života. Projekti i koncepti iz oblasti arhitekture, pejzažne arhitekture, urbanog dizajna, planiranja, tehnologije i građevinarstva imaju pravo prijave putem interneta na konkurs sa nagradnim fondom od 2 miliona USD do 21. marta 2017. godine.\nVodič na srpskom jeziku možete pronaći OVDE.


XXIII Skupština PU Lokal pres – LocalPress\nXXIII Skupština PU Lokal pres\nPoslovno udruženje Asocijacije nezavisnih lokalnih medija „Lokal pres“ organizuje dvadesettreću Skupštinu koja će se održati u periodu od 29. novembra do 1. decembara 2018. godine u Hotelu ’’Solaris Resort’’ u Vrnjačkoj Banji.\nOvogodišnja skupština je izborna, te će na sednici Skupštine, koja se održava 30. novembra, članovi imati priliku da izaberu novo rukovodstvo PU “Lokal pres”. Za pet članova Upravnog odbora redakcija su nominovale 12 kandidata. Lista kandidata za Upravni odbor\nU okviru skupštine biće organizovane i dve radionice. Radionicu za pisanje projekata i sprovođenje projektnog ciklusa vodiće Vladimir Pilja, a Radionici za evaluator Lokal presa Natalija Bratuljević.\nDavor Marko, IREX, vođa tima za medijsku podršku i Danilo Krivokapić, direktor SHARE Fondacije, predstaviće u četvrtak, 29. novembra, GDPR – vodič za medije. Nakon ove, svoju prezentaciju imaće i Zoran Gavrilović, direktor organizacije „Birodi“, koji će članice Lokal presa upznati sa Inicijativom za unapređenje integriteta u medijima „Mediji i integritet“.\nČlanicama će biti podnet i Izveštaj o radu i projektnim aktivnostima udruženja tokom 2018. godine, predstavljeno Istraživanje o primeni medijskih zakona u lokalnim sredinama sa posebnim osvrtom na projektno sufinansirane, koje Lokal pres sprovodi uz podršku organizacije Civil Rights Defenders.\nPored toga, biće organizovan i okrugli sto pod nazivom “Kakav nam je Zakon o javnom informisanju potreban, pre ili posle Medijske strategije“.\nOvogodišnje radionice koje se realizuju na Skupštini su finansijski podržane od strane National Endowment for Democracy (NED), a održavanje Dvadesettreće Skupštine PU “Lokal pres“ omogućili su NED i OEBS.\nAgenda dvadesettreće skupštine PU „Lokal pres“\nIzveštaj o aktivnostima Izveštaj o sprovođenju programskih aktivnosti\nBilans stanja BS LOKAL PRES\nBilans uspeha BU LOKAL PRES\nIzveštaj o radu i aktivnostima u Radnoj grupi za izradu Medijske strategije\nIzveštaj o radu i aktivnostima PU “Lokal pres“ u Koordinacionom telu\nIzveštaj o radu i aktivnostima PU “Lokal pres“ u Savetu za štampu


Presuda Mitić protiv Srbije (predstavka br. 31963/08) — Evropski sud za ljudska prava zaključio da nema odgovornosti na strani Republike za samoubistvo u zatvoru\n25.01.2013. Evropski sud za ljudska prava je 22. januara 2013. godine objavio presudu po predstavci br. 31963/08 koju je protiv Srbije tom sudu uputio Najdan Mitić. Presudom je jednoglasno utvrđeno da je ova predstavka neosnovana, te da Srbija nije odgovorna za navodnu povredu člana 2 Evropske... detaljnije\nSlučaj Arni protiv Srbije i Slučaj Sabo protiv Srbije - Evropski sud za ljudska prava doneo dve odluke o brisanju predmeta sa liste svojih slučajeva\n25.01.2013. Slučaj Arni protiv Srbije (predstavka br. 32739/04) i Slučaj Sabo protiv Srbije (predstavka br. 44103/06) Evropski sud za ljudska prava doneo dve odluke o brisanju predmeta sa liste svojih slučajeva Evropski sud za ljudska prava je 11. decembra 2012. godine doneo dve odluke o... detaljnije\nEvropski sud za ljudska prava usvojio je zahtev da se presuda u slučaju rezervista protiv Srbije razmatra pred Velikim većem\n12.02.2013. Beograd, 12.02.2013. Evropski sud za ljudska prava je, 11. februara 2013. godine, usvojio zahtev za Veliko veće, neku vrste žalbe na presudu Evropskog suda u slučaju „Vučković i 29 drugih protiv Srbije“, u vezi sa isplatom dnevnica za učesnike ratnih sukoba tokom 1999.... detaljnije\n20.02.2013. Ministarstvo pravde i državne uprave, Sektor za zastupanje pred Evropskim sudom za ljudska prava, obaveštava javnost da je Evropski sud za ljudska prava, dana 19. februara 2013. godine, zakazao usmenu raspravu pred Velikim većem u predmetu „Vučković i 29 drugih protiv... detaljnije\n5.07.2013. Usmena rasprava pred Velikim većem Evropskog suda za ljudska prava u predmetu Ališić i drugi protiv BiH, Hrvatske, Srbije, Slovenije i BJR Makedonije održaće se u sredu 10. jula 2013. godine u Strazburu. Ovaj predmet se odnosi na isplatu stare devizne štednje štedišama koji po raspadu... detaljnije\n11.07.2013. Pred Velikim većem Evropskog suda za ljudska prava, u sredu 10. jula 2013. godine, održana je usmena rasprava u predmetu Ališić i drugi podnosioci protiv BiH, Hrvatske, Srbije, Slovenije i BJR Makedonije. Ovaj predmet tiče se stare devizne štednje koja je polagana u filijalama... detaljnije\n22.07.2013. Od marta 2012. do marta ove godine Evropski sud za ljudska prava doneo je 14 presuda i sedam odluka u odnosu na predstavke građana Srbije koje su sve objavljene u zbirci koja je predstavljena u Palati „Srbija“ na okruglom stolu koji je organizovalo Ministarstvo pravde i... detaljnije


Otvoren odbojkaški kamp | Palelive.com\nPočetna Novosti Sport Otvoren odbojkaški kamp\nOtvoren odbojkaški kamp\nU Osnovnoj školi “Srbija” na Palama sinoć je otvoren odbojkaški kamp koji je okupio 100 učesnika iz Republike Srpske i Crne Gore.\nNačelnik opštine Pale Boško Jugović zahvalio se Odbojkaškom savezu Republike Srpske koji je Paljanima ukazao povjerenje za održavanje kampa za kadete i kadetkinje uzrasta od 14 do 16 godina koji će imati idealne uslove za treninge narednih sedam dana.\nPredsjednik Odbojkaškog saveza Republike Srpske Milutin Popović rekao je novinarima da se kamp prije održavao u Trebinju i da su htjeli malo promjene kako bi stvorili veći interes.\nOn je naveo da na Palama postoje idealni smještajni uslovi u novom studentskom domu, odlična dvorana u školi “Srbija” i dobra nadmorska visina koja je idealna za rad.\nPopović kaže da Odbojkaški savez ima dugu tradiciju i iskustva u organizaciji ovakvih kampova kroz koje je prošlo 350 trenera i 2.200 odbojkaša.\nPromoter kampa Ana Gajić iz Gacka kaže da je prije učestvovala na ovakvim kampovima, te poručila svima da uvijek iskoriste ovakve kampove kako bi stekli nove vještine.\nKamp, koji organizuje Odbojkaški savez Republike Srpske uz saglasnost Ministarstva porodice, omladine i sporta Srpske, trajaće do 22. jula.\nPrethodni članakOtvoren 16. saziv Međunarodne likovne kolonije “ART simpozijum Jahorina 2018”\nNaredni članakPolicija spriječila samoubistvo


Pivarski sektor trpi gubitke, oporavak bi pomogla i veća proizvodnja domaćeg hmelja – Portal NAŠE SELO\n23 oktobra 2020.\nKako su istakli, stabilizacijom, kao i promenom metoda obračuna akcize, bili bi omogućeni veća predvidljivost i lakše poslovanje, bez negativnog uticaja na zaposlene i krajnje potrošače, kao i stabilni prihodi budžetu. Među predlozima navedeni su i smanjenje PDV-a za HORECA sektor, subvencionisanje cene zakupa poslovnog prostora za HORECA i smanjenje naknade za vode.\nTokom diskusije ukazano je na mogućnost i potrebu da se razvije poseban vid podrške kojim bi se domaći poljoprivrednici i poslovni sistemi dodatno zainteresovali i pomogli da započnu intenzivniju proizvodnju hmelja za potrebe pivarske industrije Srbije.Privredna komora Srbije i Udružnje pivara Srbije pripremiće detaljnu analizu i predloge daljih koraka sa ciljem realizacije dogovorenih ciljeva.\nU Srbiji je pokrenuta kampanja “Ne pali strnjiku”, čiji je cilj zaustavljanja tog štetnog i zabranjenog načina uklanjannja žetvenih ostataka sa njiva, koji je veliki rizik po ljude, imovinu i nanosi velike štete poljoprivredi, životnoj sredini i prirodi. Tri ministarstva – zaštite životne sredine, poljoprivrede, šumarstva i vodoprivrede i unutrašnjih poslova, su uz podršku Globalnog […]


Međusobno uvažavanje Srbije i Indije - Izazov\nRadio-televizija Srbije 7. novembra 2019. 18:43\nMaja Gojković i ministar spoljnih poslova Indije su istakli da dve zemlje veže višedecenijsko tradicionalno prijateljstvo i razumevanje.\nPredsedmnica Skupštine je ocenila je da se njihovi odnosi razvijaju uz puno međusobno uvažavanje i podršku, i podsetila da je prošle godine obeležena 70. godišnjica od uspostavlanja diplomatskih odnosa, saopšteno je iz Skupštine.\nMaja Gojković je istakla da dve države vezuje i saradnja utemeljena u Pokretu nesvrstanih zemalja, podsećajući da je osnivačka skupština 1961. godine održana upravo u Domu Narodne skupštine, kao i da su odnosi u intenzivirani nakon posete tadašnjeg predsednika Vlade, a sada predsednika Srbije Aleksandra Vučića Indiji 2017. godine.\nPredsednica parlamenta je zahvalila Indiji što poštuje teritorijalni integritet i suverenitet Srbije i što je prijatelj Srbije i ima razumevanja za njene stavove, posebno kada je reč o Kosovu i Metohiji.\nMinistar spoljnih poslova Indije je istakao da njegova zemlja veruje u poštovanje međunarodnog prava, i da je stajala uz Srbiju u teškim trenucuma i naglasio da je stav Indije kada je reč o Kosovu i Metohiji stvar principa.\nGojković je rekla da je parlamentarni nivo saradnje važan za unapređenje bilateralnih odnosa, a Džaišankar je naglasio da činjenica da su predsednici oba doma Parlamenta Indije bili u Srbiji pokazuje da se pridaje značaj parlamentarnoj saradnji.\nGojković i Džaišankar su se založili za jačanje privrednih veza, i posebno ukazali na mogućnosti saradnje u industriji traktora, poljoprivredno-prehrambenoj industriji, IT industriji, zdravstvu, kao i namenskoj industriji.\nOni su ukazali na značaj kulturne saradnje između dve zemlje, i posebno u tom okviru saradnje oblasti filmske industrije.


Počelo suđenje optuženima za prikrivanje dokaza o smrti mladića Dženana Memića\nOtac i sestra pokojnog Dženana - Arijana i Muriz Memić ispred Suda Bosne i Hercegovine u Sarajevu, 7. oktobra 2021. godine\nČitanjem optužnice i uvodnim riječima Tužilaštva Bosne i Herceovine (BiH) i odbrane, pred Sudom BiH je u četvrtak 7. oktobra počelo suđenje optuženima u predmetu "Zijad Mutap i drugi", koji je terete za prikrivanje dokaza o načinu stradanja mladića Dženana Memića.\nDženan Memić preminuo je 15. februara 2016. godine, nakon što je na Ilidži kod Sarajeva zadobio teške povrede glave.\nOptužnica tereti Alisu Ramić, Zijada Mutapa, Hasana Dupovca, Muamera Ožegović i Josipa Barić za protuzakonito posredovanje, sprječavanje dokazivanja, davanje lažnog iskaza i pomoć počinitelju nakon učinjenog krivičnog djela.\nU uvodnoj riječi, tužilac Ćazim Hasanspahić kazao je da će svjedocima, vještacima i materijalnim dokazima dokazati odgovornost optuženih.\nPodsjetio je da je prošlo više od pet godina od stradanja mladića Dženana Memića, te da pravosuđe nije dalo odgovor, najavivši da će se na predostojećim ročištima imati priliku čuti kako su podmetani dokazi.\nOdbrana optuženih tvrdila je, pak, da je pristup Tužilaštva BiH selektivan i manipulativan.\nJedan od advokat optuženih, Goran Dragović, kazao je da je već spreman na iznošenje završnih riječi.\n"Nakon što smo pregledali dokaze dostavljene iz Tužilaštva, mi smo suštinski već u ovoj fazi spremni za izvršenje završnih riječi, pa makar ne ispitali nijednog svjedoka niti pobijali njihove iskaze", kazao je Dragović novinarima.\nNakon održano ročišta pred Sudom BiH, sestra nastradalog mladića Arijana Memić izjavila je da je tužilac najavio 88 svjedoka, od kojih je 16 pod zaštitom.\n"Vidimo gdje ovo sve vodi i da neće biti uopće lako doći do kraja s ljudima koji sve ove godine nisu pokazali trunku saosjećanja, ali tu su dokazi", kazala je novinarima.\nPrvi svjedok optužbe na narednom ročištu, koje je zakazano za 14. oktobar, bit će Muriz Memić, otac nastradalog mladića.\nMemić je novinarima kazao da će tokom svjedočenja iznijeti svoja saznanja, te da će govoriti o tome šta su mu ispričali neki od optuženih.\n"Mislim da Tužilaštvo BiH ima dovoljno dokaza da ovo dokaže i vidjet ćemo šta će biti. Istraga ide dalje i očekujemo uskoro otvaranje istrage za ubistvo. Ovdje je jasno da Dženana nema i dokazi su tu", naglasio je Memić.\nOdbrane optuženih iznijele su, tokom ročišta, prigovore tvrdeći da Sud BiH nema nadležnost za suđenje u ovom predmetu,\nTužilaštvo Kantona Sarajevo (jedan od deset kantona u Federaciji BiH) okvalifikovalo je ovaj događaj kao saobraćajnu nesreću, dok je porodica Memić tvrdila da je ubijen.\nTužilaštvo BiH vodi istragu od augusta 2019. godine, a optužnicu je podiglo 9. jula ove godine.\nOptužnica je podignuta protiv Alise Ramić, Dženanove bivše djevojke, koja je s njim bila u momentu stradanja, njenog oca Zijada Mutapa, bivšeg načelnika za saobraćajne istrage Ministarstva unutrašnjih poslova Kantona Sarajevo Hasana Dupovca, policajca Josipa Barića i recepcionera hotela "Crystal" Muamera Ožegovića.\nOptuženi su se ranije izjasnili da nisu krivi ni po jednoj tački optužnice.\nSud BiH je na ročištu 5. augusta za petero optuženih u slučaju "Dženan Memić" odlučio da se oni brane sa slobode, dok su mjere zabrane produžene.\nTužilaštvo Kantona Sarajevo je za saobraćajnu nesreću u kojoj je stradao Dženan optužila oca i sina, Ljubu i Bekriju Seferovića, a Kantonalni sud u Sarajevu je dva puta u ovom slučaju donio oslobađajuću presudu.\nMeđutim, Vrhovni sud Federacije BiH je kao i ranije i 27. jula izreklo oslobađajuću presudu Ljubi i Bekriji Seferović u predmetu stradalog mladića Dženana Memića iz Sarajeva.\nTužilaštvo Kantona Sarajevo, kako je navedeno tada, nije dokazalo van razumne sumnje da je Dženan Memić stradao u saobraćajnoj nesreći za koju se sumnjiče Seferovići.


NATO: Dijalog 12. januara, ali da Moskva uzme u obzir i ono što nas brine - 04.01.2022, Sputnik Srbija\nNATO: Dijalog 12. januara, ali da Moskva uzme u obzir i ono što nas brine\nSevernoatlantski savez potvrdio je da će 12. januara biti održan Savet Rusija-NATO. U Alijansi ističu da i Rusija, koja je inače iznela zapadnim zemljama zahtev... 04.01.2022, Sputnik Srbija\n„Generalni sekretar NATO Jens Stoltenberg je kao predsedavajući sazvao Savet Rusija-NATO za 12. januar. Dijalog sa Rusijom treba da se odvija na bazi uzajamnosti, treba da odgovori i na zabrinutost NATO zbog ruskih aktivnosti, da bude zasnovan na osnovnim principima i dokumentima o evropskoj bezbednosti“, navodi se u saopštenju pres službe Alijanse.U NATO za sada nisu utvrdili dnevni red sastanka.Sjedinjene Američke Države i njihovi saveznici optužuju Rusiju da priprema navodnu „invaziju“ na Ukrajinu i prete neviđenim sankcijama ako se sprovedu planovi koji joj se pripisuju. Rusija je više puta negirala optužbe Zapada i Ukrajine za „agresivna dejstva”, navodeći da nikome ne preti i ne namerava nikoga da napada, a da se izjave o „ruskoj agresiji” koriste kao izgovor kako bi se više vojne tehnike NATO-a razmestilo u blizini ruske granice. Pred kraj prošle godine obavljen je i telefonski razgovor predsednika SAD i Rusije, Džozefa Bajdena i Vladimira Putina, tokom kojeg je precizirano da će se pregovori o zahtevu Rusije održavati na tri koloseka - Rusija-SAD, Rusija-NATO i Rusija-OEBS.\nsvet, rusija, politika, nato, bezbednost, dijalog rusija-nato, svet – politika\nSevernoatlantski savez potvrdio je da će 12. januara biti održan Savet Rusija-NATO. U Alijansi ističu da i Rusija, koja je inače iznela zapadnim zemljama zahtev za garancije bezbednosti, treba da uzme u obzir zabrinutost saveza zbog određenih pitanja.\n„Generalni sekretar NATO Jens Stoltenberg je kao predsedavajući sazvao Savet Rusija-NATO za 12. januar. Dijalog sa Rusijom treba da se odvija na bazi uzajamnosti, treba da odgovori i na zabrinutost NATO zbog ruskih aktivnosti, da bude zasnovan na osnovnim principima i dokumentima o evropskoj bezbednosti“, navodi se u saopštenju pres službe Alijanse.\nU NATO za sada nisu utvrdili dnevni red sastanka.\nSjedinjene Američke Države i njihovi saveznici optužuju Rusiju da priprema navodnu „invaziju“ na Ukrajinu i prete neviđenim sankcijama ako se sprovedu planovi koji joj se pripisuju.\nPred kraj prošle godine obavljen je i telefonski razgovor predsednika SAD i Rusije, Džozefa Bajdena i Vladimira Putina, tokom kojeg je precizirano da će se pregovori o zahtevu Rusije održavati na tri koloseka - Rusija-SAD, Rusija-NATO i Rusija-OEBS.\nPutin poručio Bajdenu: Rusija će se u ovoj situaciji ponašati onako kako bi se ponašale SAD\n30 Decembar 2021, 23:45


Završeno asfaltiranje putnog pravca Komani-Barjamovica u dužini od 6,5 km – Portal Podgorica\nZavršeno asfaltiranje putnog…\nGradonačelnik Podgorice dr Ivan Vuković, gradonačelnik Prijestonice Cetinje Aleksandar Kašćelan, predsjednica Opštine Danilovgrad Zorica Kovačević i direktor Uprave javnih radova Rešad Nuhodžić, sa saradnicima, danas su obišli završene radove na asfaltiranju putnog pravca Komani – Barjamovica u dužini od 6,5 kilometara.\nVuković je izrazio zadovoljstvo završetkom ovog važnog i vrijednog zajedničkog projekta.\n„Uradili smo jednu veliku stvar za ove tri opštine, dakle novi put dužine 6,5 kilometara koji će povezati dio Katunske nahije koji pripada glavnom gradu sa srcem stare Crne Gore, odnosno Barjamovicom, Velestovom i Čevom“, istakao je Vuković naglašavajući da je ova investicija vrijedna gotovo 400.000 eura.\nOn je naglasio da je riječ o projektu koji, osim funkcionalnog, ima i simbolički značaj i uputio zahvalnost Vojsci Crne Gore, odnosno inženjerskoj četi, koja je vrijedno radila godinu dana, na nepristupačnom terenu, probijajući ovu trasu i taj posao uradila izvanredno, na čemu posebna zahvalnost pripada bivšem ministru odbrane Predragu Boškoviću.\n„Uprava javnih radova je u značajnoj mjeri finansirala izvođenje radova na ovoj trasi i bila tu da podrži ovakve naše napore, tako da, zahvalnost dugujemo direktoru Nuhodžiću, kao i mojim uvaženim kolegama, predsjednici Opštine Danilovgra Zorici Kovačević i gradonačelniku Prijestonice Aleksandru Kašćelanu“, saopštio je Vuković . On je istakao da su svi skupa timski djelovali i dali neophodnu logistička podršku, kako bi se ova insvesticija realizovala u što kraćem roku i na kraju, uputio čestitke kolegama iz privrednog društva „Putevi“ koji su tu finalnu fazu, odnosno fazu asfaltiranja, uradili na izuzetno kvalitetan način.\nGradonačelnik Prijestonice Cetinje, Aleksandar Kašćelan je izrazio zadovoljstvo što se konačno ispunila vjekovna želja svih sugrađana i stanovnika Katunske nahije koja se na ovaj način povezala sa Komanima. „Našim sugrađanima i mještanima ovih krajeva omogućiće lakši pristupi Danilovgradu i Podgorici, a posebnu zahvalnost dugujemo Vojsci Crne Gore i bivšem ministru Predragu Boškoviću, koji nam je izašao u susret kako bi završili jedan vrijedan i značajan projekat za sve tri opštine“, zaključio je Kašćelan.\nPredsjednika Opštine Danilovgrad Zorica Kovačević istakla je da je veoma ponosna što je dio ovog projekta, zajedno sa Glavnim gradom i Prijestonicom Cetinje.\n“Želim da čestitam mojim sugrađanima Katunjanima, što smo uradili zajedničku pravu stvar i realizacijom ovog projketa otvorili srce Katunske nahije. Ponosna sam na Vojsku Crne Gore koja je godinu dana radila da bi pripremila ovaj put za asfalt i naravno na Upravu javnih radova i gradsko preduzeće „Putevi“ Podgorica koji uvijek kada je potrebno daju doprinos realizaciji ovakvih i sličnih projekata”, naglasila je Kovačević.


Grad Zrenjanin - Ambasador SAD Kajl Skat u Zrenjaninu: duga je istorija prijateljstva naša dva naroda\nPočetna / Ambasador SAD Kajl Skat u Zrenjaninu: duga je istorija prijateljstva naša dva naroda /\nAmbasador SAD Kajl Skat u Zrenjaninu: duga je istorija prijateljstva naša dva naroda\nAmbasador Sjedinjenih Američkih Država u Srbiji Kajl Skat bio je danas gost gradonačelnika Zrenjanina Čedomira Janjića, u svojoj prvoj poseti Gradu Zrenjaninu od stupanja na tu dužnost.\nZa ambasadora Skata je najpre priređen prijem u kabinetu gradonačelnika i radni sastanak kom su, pored gradonačelnika, prisustvovali i načelnica Srednjobanatskog okruga Snežana Vučurević, zamenik gradonačelnika Saša Santovac, pomoćnici Dragan Ćapin i Simo Salapura, kao i predsednik Skupštine grada Oliver Mitrović.\nAmbasador Skat zahvalio je gradonačelniku i njegovom timu na gostorpimstvu, naglasivši da je u naš grad došao u sklopu posete Banatu.\n- Dan sam počeo u Ečki gde smo imali zajedničku konferenciju sa timovima protiv korupcije i vladavinu prava koju organizuje naše Ministarstvo pravosuđa iz Amerike, zajedno sa Evropskom unijom. Ovo je moja prva poseta Zrenjaninu, a gradonačelnik me je upoznao sa prednostima za investiranje u ovom gradu, ali i o bogatoj prošlosti grada - rekao je on.\nKazao je i da ovaj region vidi kao pozitivan za privlačenje investicija, o čemu, nakon današnje posete, ima bolja saznanja.\n- Posle ovoga posetiću i vaš Prekršajni sud koji je bio obnavljan uz pomoć USAID, jedan od brojnih programa koje imamo ili smo imali u ovom gradu, uključujući i radove u vašem zdravstvenom centru i nekoliko škola koje su obnovljene uz pomoć USAID - rekao je ambasador Skat i dodao da će do kraja dana obići i preduzeće “Van Drunen” u Banatskom Karađorđevu, što je, kako je naveo, njihova najveća poljoprivredna investicija u Srbiji.\nPodsetio je i na obeležavanje 100 godina od završetka Prvog svetskog rata i govorio o istoriji prijateljstva dva naroda.\n- Obeležavamo dan kada se srpska zastava vijorila na Beloj kući po naredbi predsednika Vilsona. Bio je veliki prijatelj sa Mihajlom Pupinom koji mu je objasnio sva žrtvovanja našeg srpskog saveznika tokom Prvog svetskog rata, kada su se hiljade i hiljade Amerikanaca srpskog porekla pridružili vašim vojnicima na Krfu boreći se za slobodu Srbije, tako da je to veoma važan simbol, mislim, naše zajedničke istorije, da smo bili saveznici ne samo u Prvom svetskom ratu, već i Drugom svetskom ratu i posle. Postoji važna i duga istorija prijateljstva, ustvari doprinos Srba mojoj zemlji, ako govorimo o Pupinu, Tesli i ako govorimo o bezbroj Srba koji su došli i bili uspešni u Americi i ostavili trag u nauci, medicini i biznisu - rekao je još Kajl Skat.\nGradonačelnik Janjić je rekao da za njega pričinjava zadovoljstvo da, u ime grada, bude domaćin ambasadoru Kajlu Skatu.\n- Nije mala stvar kada naš grad poseti ambasador Amerike i naravno da sam iskoristio priliku da prezentujem sve lepote našeg grada, ali i sve prednosti, pre svega kao industrijskog centra i dobrog mesta za investiranje - rekao je gradonačelnik Janjić.\nAmbasador Skat je zatim, zajedno sa gradonačelnikom i njegovim saradnicima, prošetao Trgom slobode, a potom posetio Narodno pozorište “Toša Jovanović”, Savremenu galeriju UK "Ečka" i Narodni muzej Zrenjanin i upoznao se sa istorijatom, stalnim postavkama i izložbenim prostorima tih gradskih ustanova kulture.


Održana XXXII sjednica Općinskog vijeća Ključ | Općina Ključ\nOdržana XXXII sjednica Općinskog vijeća Ključ\nPosted on 1. Oktobra 2015. by Urednik\nOpćinsko vijeće općine Ključ na svojoj XXXII sjednici koja je održana 30 oktobra usvojilo je rebalans budžeta općine u iznosu od 5.593.580,00 KM koji je uvećan za 1.176.450.00KM. Razlog povećanja prihoda u budžetu općine je kako je istaknuto prije svega prodaja nekretnina u vlasništvu općine Ključ, na osnovu Odluke Općinskog vijeća.\nTakođer porezni prihodi su veći za 114.930,92 KM od čega je povećanje najviše od poreza na imovinu u iznosu od 40.900,00 KM. Općinski načelnik Nedžad Zukanović je istakao da ponuđeni rebalans sigurno nije političkog karaktera i da prije svega zadovoljava potrebe naših sugrađana što je i vidljivo u materijalu jer se najveći broj povećanja odnosi na sufinansiranje infrastrukturnih projekata, poticaj za projekte u poljoprivredi, pomoć javnim preduzećima i td. Prema riječima Načelnika Zukanovića preostali dio sredstva od prodaje nekretnina općine u iznosu od 750.000,45 KM će bit isključivo usmjeren u razvoj privrede u našem gradu. Sredstva se nalaze na podračunu općine i s njima se neće raspolagati bez dogovora sa vijećnicima, odnosno njihove saglasnosti dodao je Zukanović. Nakon rasprave i diskusije vijećnika rebalans je usvojen uz tri zaključka. Prvi zaključak usvojen je na prijedlog Općinskog načelnika Nedžada Zukanovića,a odnosi se na povećanje prihodovne strane budžeta za 10.000 KM od kojih bi se 6.000 KM usmjerilo za pomoć NK „Ključu“, a po 2.000 KM za pomoć NK „Bayer“ i NK „Omladinac“. Drugi zaključak iznijela je Azra Kujundžić, vijećnica SDP-a u kojem je tražila da se u narednom periodu grant za mlade predviđen budžetom općine koristi samo u svrhu rada članica Vijeća Mladih Ključ, a da nove članice mogu pomenuta sredstva koristiti tek godinu dana nakon pristupanja Vijeću. Na prijedlog Sulejmana Kulenovića, vijećnika SDP-a usvojen je zaključak kojim se kod u rebalansu budžeta pod nazivom „zemljište“ mijenja u naziv „ulaganje u privredu“ i da se sa sredstvima na tom kodu u iznosu od 750.000,45 KM u narednom periodu može raspolagati isključivi na osnovu Odluke OV.


„Contetn Insights je analitički servis koji pomaže redakcijama širom sveta da razumeju kako njihov sadržaj utiče na ponašanje publike i samim tim omogućavamo im da preko svog sadržaja upravljaju poslovnim modelima koje žele da primene zbog toga što su ponašanja publike osnova za proizvodnju poslovnog modela. Na primer, ukoliko proizvedete verne čitaoce to je jako dobra osnova za pretplatu, ako proizvdete angažovane čitaoce, ljude koji čitaju sve do kraja i koji komentarišu, to je jako dobra osnova za neko reklamiranje. U tom kontekstu mi omogućavamo da kontrolišu ceo taj proces i da ga učine ponovoljivim i da je pod kontrolom“, za portal Energynews objašnjava jedan od kreatora ovog servisa, Dejan Nikolić.\nOvaj biznis model je nov i na globalnom tržištu, kao i u Srbiji. Ako bude uspostavljen biće spas za sve medije u svetu koji u klasičnom advertajzingu nemaju šanse.\n„Imamo delove tržišta koja se polako bude i pokušavaju da prevaziđu taj ambis u koji novinarstvo praktično ulazi zbog pogrešnih principa merenja u samoj industriji do čega su pratkično dovele društvene mreže, gde je praktično konkurencija između brendova postala konkurencija između naslova i gde sve posluje u horizontali“, kaže Dejan Nikolić.\nOvaj servis koriste i Zidojče Cajtung, Dejli mejl, azijske, afričke i mnoge druge medijske kuće. Praćenje sadržaja, za razliku od praćenja publike, trenutno daje dobre rezultate.\n„Kada znate kako da upravljate pre samog početka produkcije sadržaja, vi možete da znate šta da očekujete od ponašanja publike i samim tim da usmerite to ka poslovnom modelu koji primenjujete tog trenutka. Jednostavno kada upoznate svoju publiku i kada znate kako ono što vi radite utiče na njih, onda ćete znati i kako da to monetizujete i napravite samoodrživ posao“, kaže Dejan Nikolić.


Šta u slučaju infekcije posle prve doze vakcine - Bujanovačke\nPočetna DRUŠTVO Šta u slučaju infekcije posle prve doze vakcine\nŠta u slučaju infekcije posle prve doze vakcine\nBujanovačke13. feb 2021.DRUŠTVO, KORONA, NASLOVNA 1\nBujanovac, 13. februar 2021. Građani koji su primili prvu dozu vakcine protiv korona virusa, pa su potom oboleli od kovida-19, mogu da se vakcinišu drugom dozom mesec dana po ozdravljenju, poručuju iz bujanovačkog Doma zdravlja.\n-Molim građane da se pridržavaju ovog pravila. Dakle, drugu dozu mogu da prime mesec dana posle ozdravljenja – naglasila je dr Daliborka Pavlović, direktorka DZ.\nPo njenim rečima, bilo je slučajeva da u punkt za imunizaciju na Ekonomskom fakultetu dolaze ljudi oboleli od kovida, što nikako ne sme da se dešava.\n-Imali smo takav slučaj pa smo odmah izvršili kompletnu dezinfekciju tog prostora – kaže direktorka.\nPo otpočinjanju masovne vakcinacije protiv kovida u Srbiji stručnjaci su nebrojeno puta upozoravali da prva doza nije dovoljna za stvaranje imuniteta, već da je za to potrebno da prođe sedam dana od druge doze.\n„Na osnovu rezultata kliničkih ispitivanja, zaštita se može očekivati po isteku određenog vremena (obično sedam dana) od primljene druge doze vakcine, iako izvesna zaštita nastaje nakon primljene prve doze vakcine. Za intenzitet i dužinu trajanja imuniteta važna je kompletna vakcinacija, odnosno da osoba primi predviđeni broj doza jedne vakcine“, saopšteno je ranije iz Instituta za javno zdravlje Srbije „Dr Milan Jovanović Batut“.\nIz ove instituicije su tada naglasili da, kako nije moguće da se istovremeno imunizuje celokupno stanovništvo, neophodno da se i nakon vakcinacije svi pridržavaju mera zaštite, kao što su nošenje maske, održavanje rastojanja, redovna higijena ruku, izbegavanje okupljanja, provetravanje prostorija i slično.\nPrevious PostBujanovac gotovo neprohodan od snega, prosto pitanje za Arifija Next PostVranju preti zatvaranje, u Bujanovcu 2 pozitivna\nOne thought on “Šta u slučaju infekcije posle prve doze vakcine”\nZivana 14. februara 2021. at 13:57\nMene zbunjuju ove izjave strucnjaka.Sad sam u nedoumici da li da se vaksinisem ili ne.Ako i posle vakcinacije treba da se pridrzavam mera opreza,a to radim od pocetka korone pre svega suplementacije (medicinske gljive kordiceps,reishi ,opc+c,kurkuma )uz dodatak vitamina,ako ne budemo uslovljeni,onda ce to biti ruska koju cu da primim.


01.11.2017 u 10:33\nDogovora nema, ali Zakerberg ostaje prijatelj Kine\nDesetak dana pošto je na važnom kongresu izneo viziju Kine koja će vođena čvrstom rukom partije zauzeti centralno mesto u svetu, kineski predsednik Si Đinping je u Pekingu okupio američke poslovne lidere da im kaže da je Kina otvorena za saradnju, ali da će istovremeno čvrsto braniti sopstvene interese kad su u pitanju suverenitet, bezbednost i razvoj. Govoreći pred kineskim i stranim poslovnim ljudima, među kojima su bili čelnici „Fejsbuka” i „Epla”, Si je upotrebio i jednu kinesku poslovicu koja u prevodu zapadnih medija glasi: „Ako i ne postignemo dogovor, ostajemo prijatelji”. U ovoj rečenici sažeti su višegodišnji jalovi pokušaji „Fejsbuka” da skine kinesku blokadu.\n14.09.2017 u 08:37\n23.08.2017 u 13:22\nPolicija otkrila ko je pretio Nedimu Sejdimoviću\nPripadnici Ministarstva unutrašnjih poslova, Službe za borbu protiv organizovanog kriminala u koordinaciji sa Posebnim tužilaštvom za borbu protiv visokotehnološkog kriminala, identifikovali su osobu koja je preko društvene mreže „Fejsbuk“ pretila predsedniku Nezavisnog društva novinara Vojvodine Nedimu Sejdinoviću, navodi se u saopštenju MUP-a Srbije. Zbog postojanja osnova sumnje da je počinio krivično delo ugrožavanje sigurnosti policija je, po nalogu nadležnog tužilaštva, podnela krivičnu prijavu u redovnom postupku protiv M.S. (1996), državljanina Bosne i Hercegovine, kaže se u saopštenju.\nNjUJORK - Društvena mreža Fejsbuk uvodi opciju „Watch ”, namenjene gledanju uživo i snimljenih video klipova, što bi moglo da ugrozi druge servise za gledanje videa, kao što su Tviter, Jutjub i Netfliks. Korisnici Fejsbuka već gledaju znatan broj video materijala na toj mreži, ali uglavnom tokom pregleda aktivnosti i objava svojih prijatelja ili stranica koje prate. Na Fejsbuku je i do sada postojala posebna sekcija za klipove, ali je u njoj uglavnom bio slučajni odabir „sugerisanih” videa. Nova opcija „Watch” je nadogradnja te sekcije, a ideja je da se ljudima omogući da pronađu klipove i serije koje vole, da ih prate kad se objave nove epizode i komuniciraju s drugim fanovima. Nova opcija danas je postala dostupna nekim korisnicima u SAD, a ostalima će biti uvođena vremenom.\nTelevizijski servis „Fejsbuka” bi, prema navodima agencije Blumberg, trebalo da postane dostupan za oko dve sedmice. Od TV partnera, vlasnika programa koji će biti emitovani na najpopularnijoj društvenoj mreži, već je zatraženo da dostave prve epizode svojih programa. Radi se o jeftinijim programskim sadržajima koji će se emitovati u kraćim epizodama, u trajanju od pet do deset minuta. Neke od partnerskih medijskih kompanija „Fejsbuka” u ovom projektu su „Bazfid”, ATTN i „Voks medija”. Zvaničnici društvene mreže koja ima više od dve milijarde korisnika, međutim, odbili su da daju komentar na ova saznanja i informacije. Planirano je da budući TV sadržaji budu emisije u trajanju od 20 do 30 minuta, čija produkcija će u potpunosti biti „Fejsbukova”. Prve TV emisije na mreži je\n15.07.2017 u 15:15\nZbog pretnji Vučićevoj ćerki na Fajsbuku 8 meseci zatvora\nApelacioni sud u Beogradu pravosnažno je osudio na osam meseci zatvora Milovana Raonića (29) iz Sivca kod Kule jer je u decembru prošle godine preko Fejbuk profila ugrozio sigurnost tadašnjeg premijera a sada predsednika Srbije Aleksandra Vučića pretnjom da će napasti njegovu ćerku. Tom odlukom koja je objavljena na sajtu, Apelacioni sud je potvrdio prvostepenu presudu Višeg suda u Beogradu iz februara ove godine. U presudi se navodi da je Raonić osuđen jer je 5. decembra 2016. godine, u Sivcu, SO Kula, ugrozio sigurnost Vlade RS - Aleksandra Vučića, pretnjom da će napasti na život i telo njemu bliskog lica, na taj način što je na fejsbuku kao jedan od komentara „uživo” postavio preteću poruku da će napasti na život i telo lica bliskog predsedniku Vlade RS Aleksandru Vučiću. Usled toga


Janez Kopač: Razdvajanje delatnosti u okviru „Srbijagasa“ je zvanični uslov EK za dalje razgovore o pridruživanju Srbije EU - Centar za evroatlantske studije - CEAS\nDirektor Sekretarijata Energetske zajednice Janez Kopač dodaje da je i da je to uslov da Evropska banka za obnovu i razvoj (EBRD) plasira bilo kakva sredstva u srpsku energetiku.\nKopač je rekao da je najveći problem taj što bi Srbijagas trebalo da se razdvoji na operatera prenosnog sistema i na snadbevača gasa.\nPredstavljajući Izveštaj o napredovanju Srbije u oblasti energetike, Kopač je izjavio da Srbija jedino nije ostvarila napredak po pitanju razdvajanja delatnosti Srbijagasa zbog čega postoji opasnost da se uvedu sankcije za narednih godinu dana.\n"Teoretski, Srbiji slede sankcije, a to pitanje će biti na dnevnom redu tek sledećeg ministarskog sastanka, znači za godinu dana. Siguran sam da će Srbija taj problem rešiti, tako da ne vidim nikakvog straha za uvođenje sankcija", izjavio je on novinarima u Skupštini Srbije.\nGovoreći o modelu razdvajanja u Srbijagasu, on je rekao da Srbija mora sa 1. januarom 2015.godine, preuzeti Treći energetski paket koji poznaje samo funkcionalno razdvajanje delatnosti.\nOn je rekao da to još uvek mogu biti majka i ćerka firma, ali da između njih dve ne sme biti mogućnosti uplitanja u posao.\n"To preduzeće nema volje da se tako nešto napravi, ali je zato Energetska zajednica pokrenula prekršajni postupak protiv Srbije koji je bio razmatran na Ministarskom savetu prosle sedmice u Kijevu gde je Srbija bila osuđena zbog kršenja ugovora u osnivanju Energetske zajednice baš zbog tog slučaja", naveo je on.\nPošto je taj slučaj, kako je dodao, postao i uslov za dalje pregovore o priduživanju EU, "sada cela Srbija postaje taoc bas tog procesa koji se nikako ne događa.\nKopač je naveo da je Srbija među ostalim članicama Energetske zajednice "najnaprednija na skoro svim ostalim područjima i posebno istakao oblast trgovanja električnom energijom gde je Srbija na dobrom putu da do 1. januara 2015. otvori svoje tržište u poptunosti.\n"Jedini bitniji nedostatak je to da Srbija nije uključena ni u jednu regionalnu inicijativu za trgovanje prekograničnim kapacitetima. Po direktivi mora da bude članica barem jedne regionalne asocijacije. To je šteta jer bi Srbija mogla biit regionalni lider na tom području", rekao je on.\nOn je podsetio i da na svim ostalim područjima Srbija daleko vodi u regionu na svojim reformama, a to su područje osnivanja naftnih rezervi, obnovljivih izvora, energetske efikasnosti, zaštite životne sredine.


Bivši specijalci optuženi na ukupno 40 godina zatvora\nOkružni sud u Banjoj Luci proglasio je danas krivim bivše specijalce Ministarstva unutrašnjih poslova Republike Srpske (MUPRS) za pljačku 617.000 KM. Specijalci Vladan Malić, Goran Paraš, Aleksandar Popović osuđeni su na po deset i po godina zatvora, a civil Oleg Banda na osam i po godina. Predsjedavajuća Sudskog vijeća Olga Pantić je rekla da je […]\nTERORIZAM U FRANCUSKOJ: Policija je upala u supermarket i ubila napadača\nNajmanje dvije osobe ubijene su u talačkoj krizi na jugu Francuske, objavili su u petak policijski izvori. Prema najnovijim informacijama policija je upala u supermarket i upucala napadača koji je zarobio taoce, javlja BBC. Podsjetimo, naoružani napadač držao je nekoliko talaca u supermarketu u gradu Trebesu na jugu Francuske. Otmici je prethodio napad na policajce u […]\nSlužbenici MUP-a Kantona Sarajevo priveli su u proteklom periodu četiri osobe koje se sumnjiči za lažne dojave o bombama u sarajevskim školama tokom proteklih dana. Tri osobe su salušane, a jedna je uhapšena i zadržana u Jedinici za osiguranje objekata i zadržavanje osoba lišenih slobode MUP-a KS. Za dojavu o postavljanju eksplozivne naprave u Ambasadi […]\nSrbija: Advokat se zapalio u bolničkom krevetu\nAdvokat Milenko P. (42) zapalio se sinoć na Odjeljenju psihijatrije u Opštoj bolnici u Čačku, a liječnici mu se, zbog ozbiljnih opekotina koje je zadobio, bore za život, javljaju Večernje novosti. Nesreća se dogodila nakon što je ga je policija privela zbog obiteljskog nasilja, odnosno zbog sumnje da je tukao oca i brata, i to u […]\nViše državljana Bosne i Hercegovine i Srbije učestvovalo je u fizičkom obračunu ispred restorana brze hrane “McDonalds” u njemačkom gradiću Kolbermor, javljaju tamošnji mediji. Nekoliko učesnika zatražilo je ljekarsku pomoć zbog zadobijenih povreda, dok su se ostali razbježali kada je policija došla na mjesto incidenta. Policija još uvijek istražuje cijeli slučaj, tako da okolnosti pod […]\nDva pripadnika ISIL-a iz BiH ubijena u napadu dronom u Siriji\nDvojica bh. državljana koji su se borili pod zastavom ISIL-a ubijeni su u napadu dronom u Siriji, obaviještene su sigurnosne agencije u BiH. Kako saznaje Žurnal, u pitanju su Naser Arnaut iz Sarajeva i Ines Midžić iz Bihaća. Obojica su stradali tokom marta ove godine. Midžić je godinama slovio za jednog od najradikalnijih pripadnika ISIL-a […]\nIz Kine u BiH pokušali prošvercovati 7.200 falsifikovanih papuča “adidas”\nCarinski službenici Uprave za indirektno oporezivanje (UIO) BiH su u Carinskoj ispostavi Sarajevo spriječili pokušaj uvoza 7.200 pari falsifikovanih papuča svjetski poznatog proizvođača sportske opreme “Adidas”. Nakon prijave za uvozno carinjenje pošiljke koja je u Bosnu i Hercegovinu stigla iz Narodne Republike Kine, carinski službenici UIO u Carinskoj ispostavi Sarajevo pristupili su detaljnom pregledu pomenute […]\nNastavljena potraga za osobom koja je pucala na policajce MUP RS-a\nPripadnici Ministarstva unutrašnjih poslova (MUP) Republike Srpske nastavili su i danas intenzivnu potragu za osobom čiji su inicijali M.H. koja je u Doboju učestvovala u napadu na policiju, potvrdila je portparolka MUP RS-a Danica Gnjatović. Pripadnci MUP RS-a jučer su u poslijepodnevnim satima pronašli na planini Ozren napušteni automobil “škoda oktavija” koji je koristila osoba […]\nIz Policijske uprave Doboj potvrđenoje da je oko 12 časova pucano na policijske službenike u naselju Miljkovac i da je uviđaj u toku. Nezvanično, do napada je došlo kada su dvojica policijskih službenika uočila lice sa potjernice Hasana Bašića Mustafu i Benjamina Ćosovića, sa kojim je bio u društvu. Potom je Bašić otvorio vatru na […]\nStrana 30 od 74« Prva«...1020...2829303132...405060...»Zadnja »